Avviż Legali Importanti

|

52006PC0151

Proposta għal deċiżjoni tal-Kunsill dwar l-ekwivalenza ta’ l-ispezzjoni uffiċjali tal-varjetajiet imwettqa fil-Kroazja  /* KUMM/2006/0151 finali */

	[pic] | KUMMISSJONI TAL-KOMUNITAJIET EWROPEJ |Brussel 4.4.2006KUMM(2006) 151 finaliProposta għalDEĊIŻJONI TAL-KUNSILLdwar l-ekwivalenza ta’ l-ispezzjoni uffiċjali tal-varjetajiet imwettqa fil-Kroazja(preżentata mill-Kummissjoni)MEMORANDUM TA’ SPJEGAZZJONIId-Direttiva tal-Kunsill 2002/53/KE dwar il-katalgu komuni ta' varjetajiet ta' speċi ta' pjanti agrikoli tipprevedi li l-Kunsill jiddetermina jekk l-ispezzjoni uffiċjali tal-varjetajiet imwettqa f’pajjiżi terzi joffru l-istess garanziji bħal dawk imwettqa fl-Istati Membri.Qed issir referenza għall-assessjar tar-rekwiżiti ta’ preċiżjoni, stabbilità, uniformità u valur għall-koltivazzjoni u l-użu tal-varjetajiet li għandhom jiġu aċċettati għall-inklużjoni fil-katalgu uffiċjali tal-varjetajiet ta’ speċi ta’ pjanti agrikoli.Il-Kroazja talbet għal rikonoxximent mill-Komunità fir-rigward ta’ l-ispezzjoni uffiċjali tal-varjetajiet għal preċiżjoni, stabbilità u uniformità. L-ewwel ittra ġiet indirizzata lid-Direttorat Ġenerali għas-Saħħa u l-Ħarsien tal-Konsumatur fit-8 ta’ Diċembru 2004. Minn dakinhar ‘l hawn saru ħafna kuntatti fil-livell ta’ Servizzi. Id-dokumentazzjoni kienet disponibbli għas-Servizzi tal-Kummissjoni. Din id-dokumentazzjoni kienet limitata għal tliet speċi ta’ ċereali, jiġifieri, il-qamħ, ix-xgħir u l-qamħirrum. Ta’ min jinnota li l-Kroazja ilha membru ta’ l-Unjoni Internazzjonali għall-Ħarsien tal-Varjetajiet Ġodda tal-Pjanti (UPOV) mill-2001, li jimplika li rikonoxximent internazzjonali tal-kapaċità tal-Kroazja biex twettaq spezzjonijiet uffiċjali ta’ varjetajiet għal preċiżjoni, stabbilità u uniformità.Is-Slovenja tappoġġja bis-sħiħ riżultat favorevoli għat-talba Kroata.Wara valutazzjoni tal-fajl, is-servizzi tal-Kummissjoni jikkunsidraw li l-Kroazja toffri l-garanziji rikjesti.Il-proposta preżenti tistabbilixxi l-ekwivalenza in kwistjoni u tippermetti lill-Kummissjoni taġġorna l-elementi tekniċi tad-Deċiżjoni kif stipolati fl-Annessi, billi tqis l-opinjoni tal-Kumitat Permanenti dwar iż-Żrieragħ u l-Materjal tal-Propagazzjoni għall-Agrikoltura, l-Ortikoltura u x-Xjenza tal-Foresti.Proposta għalDEĊIŻJONI TAL-KUNSILLdwar l-ekwivalenza ta’ l-ispezzjoni uffiċjali tal-varjetajiet imwettqa fil-Kroazja(Test b'rilevanza għaż-ŻEE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Direttiva tal-Kunsill 2002/53/KE tat-13 ta' Ġunju 2002 dwar il-katalgu komuni ta' varjetajiet ta' speċi ta' pjanti agrikoli[1], u b'mod partikolari l-Artikolu 22 (1) (a) tagħha,Wara li kkunsidra l-proposta tal-Kummissjoni,Billi:1.  Id-Direttiva 2002/53/KE tippermetti lill-Kunsill biex jiddetermina jekk l-ispezzjonijiet uffiċjali tal-varjetajiet imwettqa f’pajjiżi terzi joffrux l-istess garanziji bħal dawk imwettqa fl-Istati Membri.2.  Ir-regoli dwar l-ispezzjonijiet uffiċjali tal-varjetajiet imwettqa fil-Kroazja fir-rigward tal-qamħ, ix-xgħir u l-qamħirrum jipprevedu li l-aċċettazzjoni tal-varjetajiet fir-rigward tal-preċiżjoni, l-istabbilità u l-uniformità tagħhom tiġi bbażata fuq ir-riżultati ta’ l-ispezzjonijiet uffiċjali, b’mod partikolari l-provi tat-tkabbir, li jkopru numru suffiċjenti ta’ karatteristiċi biex il-varjetà tkun deskritta.3.  Valutazzjoni ta' dawk ir-regoli u l-manjiera li biha huma applikati fil-Kroazja fir-rigward tat-tliet speċi msemmija hawn fuq uriet li huma joffru l-istess garanziji bħal dawk imwettqa mill-Istati Membri basta jissodisfaw iktar kundizzjonijiet.4.  Din id-Deċiżjoni ma timpedixxix milli jiġu rrevokati s-sejbiet Komunitarji dwar l-ekwivalenza meta l-kundizzjonijiet li fuqhom huma bbażati ma jkunux, jew ma jibqgħux, sodisfatti.ADOTTA DIN ID-DEĊIŻJONI:Artikolu 1L-ispezzjonijiet uffiċjali fir-rigward tal-preċiżjoni, l-istabbilità u l-uniformità tal-varjetajiet ta’ l-ispeċi elenkati fl-Anness I imwettqa fil-Kroazja mill-Awtorità speċifikata fl-Anness I għandhom jiġu kkunsidrati li joffru l-istess garanziji bħal dawk imwettqa fl-Istati Membri, jekk dawn jissodisfaw il-kundizzjonijiet stipolati fl-Anness II.Artikolu 2L-emendi fl-Annessi għandhom jiġu adottati skond il-proċedura msemmija fl-Artikolu 3(2).Artikolu 31. Il-Kummissjoni għandha tiġi megħjuna mill-Kumitat Permanenti dwar iż-Żrieragħ u l-Materjal tal-Propagazzjoni għall-Agrikoltura, l-Ortikoltura u x-Xjenza tal-Foresti, minn issa 'l quddiem ‘il-Kumitat’.2. Fejn qed issir referenza għal dan il-paragrafu, għandhom japplikaw l-Artikoli 4 u 7 tad-Deċiżjoni 1999/468/KE.3. Il-perjodu taż-żmien stipolat fl-Artikolu 4(3) tad-Deċiżjoni 1999/468/KE għandu jkun ta' xahar.4. Il-Kumitat għandu jaddotta r-regoli ta’ proċedura tiegħu.Artikolu 4Din id-Deċiżjoni hija indirizzata lill-Istati Membri.Magħmula fi Brussell,Għall-KunsillIl-PresidentANNESS IAwtorità | Speċi |Institute for Seed and Seedlings, Osijek | Hordeum vulgare L. Triticum aestivum L. Zea Mays L. |ANNESS IIKundizzjonijiet1. L-aċċettazzjoni tal-varjetajiet fir-rigward ta’ l-assessjar tal-preċiżjoni, l-istabbilità u l-uniformità għandha tiġi bbażata fuq ir-riżultati ta’ l-ispezzjonijiet uffiċjali.2. Sabiex il-preċiżjoni tiġi stabbilita, il-provi tat-tkabbir għandhom jinkludi ta' l-inqas il-varjetajiet kumparabbli disponibbli:-  elenkati fil-Katalogu Komuni tal-varjetajiet ta' l-ispeċi tal-pjanti agrikoli; u-  li, mingħajr ma jkunu elenkati fil-katalogu msemmi hawn fuq, ġew aċċettati jew imressqa għall-aċċettazzjoni fi Stat Membru tal-Komunità, jew għaċ-ċertifikazzjoni u t-tqegħid fis-suq, jew għaċ-ċertifikazzjoni għall-pajjiżi oħra.3. Il-karatteristiċi li għandhom jiġu koperti bħala minimu mill-ispezzjoni u l-kundizzjonijiet minimi għall-ispezzjoni tal-varjetajiet ta’ l-ispeċijiet in kwistjoni għandhom ikunu dawk stipolati fid-Direttiva tal-Kummissjoni 2003/90/KE[2].[1] ĠU L 193, 20.7.2002, p. 1. Id-Direttiva kif emendata l-aħħar mir-Regolament (KE) Nru 1829/2003 tal-Parlament Ewropew u tal-Kunsill (ĠU L 268, 18.10.2003, p. 1).[2] ĠU L 254, 8.10.2003, p. 7.


               IL-KUMMISSJONI EWROPEA
            Brussell, 9.7.2015
            COM(2015) 328 final
            2015/0144(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tiġi adottata, f'isem l-Unjoni Ewropea,fil-Kumitat Konġunt taż-ŻEE dwar emenda għall-Anness XXI (Statistika)tal-Ftehim ŻEE(Statistika dwar l-Enerġija)

               MEMORANDUM TA’ SPJEGAZZJONI

               1.KUNTEST TAL-PROPOSTA

               Sabiex jiġi żgurat ir-rekwiżit taċ-ċertezza legali u l-omoġenità tas-Suq Intern, il-Kumitat Konġunt taż-ŻEE għandu jintegra l-leġiżlazzjoni kollha relevanti tal-UE fil-Ftehim taż-ŻEE mill-aktar fis possibbli wara l-adozzjoni tiegħu.

               2.RIŻULTATI TAL-KONSULTAZZJONIJIET MAL-PARTIJIET IKKONĊERNATI U L-VALUTAZZJONIJIET TAL-IMPATT

               L-abbozz tad-Deċiżjoni tal-Kumitat Konġunt taż-ŻEE (anness mad-Deċiżjoni proposta tal-Kunsill) għandu l-għan li jemenda l-Anness XXI (Statistika) għall-Ftehim taż-ŻEE sabiex jinkorpora r-Regolament tal-Kummissjoni (UE) Nru 431/2014 tal-24 ta’ April 2014 li jemenda r-Regolament (KE) Nru 1099/2008 tal-Parlament Ewropew u tal-Kunsill dwar l-istatistika dwar l-enerġija, fir-rigward tal-implimentazzjoni tal-istatistika annwali dwar il-konsum tal-enerġija fl-unitajiet domestiċi
                  1
                fil-Ftehim ŻEE.

               L-Istati tal-EFTA membri taż-ŻEE qed jitolbu derogi mill-acquis tal-UE għal Liechtenstein u l-Islanda. Billi dawn l-adattamenti jintroduċu bidliet li huma aktar minn aġġustamenti tekniċi sempliċi, kif previst fl-Artikolu 1(3) tar-Regolament tal-Kunsill (KE) Nru 2894/94, il-pożizzjoni tal-UE għandha tiġi adottata mill-Kunsill.

               L-Istati tal-EFTA taż-ŻEE jitolbu d-deroga għal l-Islanda fejn qalet li l-Islanda ma tkunx konnessa man-netwerk Ewropew tal-enerġija u bħala tali hi sistema indipendenti iżolata tal-enerġija. Il-produzzjoni tal-elettriku fl-Islanda hija bbażata fuq kważi 100 % ta’ sorsi rinnovabbli, li jammontaw għal prattikament kull użu aħħari tal-enerġija residenzjali.  L-użu domestiku tal-elettriku fl-Islanda jammonta għal 4 % tal-konsum totali tal-enerġija fl-Islanda. Il-klassifikazzjoni dettaljata tal-konsum tal-enerġija fl-unitajiet domestiċi skont l-attività stabbilita fl-Anness B tar-Regolament (KE) Nru 1099/2008, għaldaqstant ma tkunx rilevanti għall-istrateġija tal-enerġija tal-Islanda u saħansitra ta' valur inqas għall-istrateġija tal-enerġija tal-UE, minħabba li l-Islanda tikkostitwixxi sistema tal-enerġija iżolata. Għaldaqstant, ma hemm l-ebda interess nazzjonali f’din l-istatistika partikolari, u ma żżid l-ebda valur għall-istatistika Ewropea prodotta skont dan ir-Regolament.

               Barra minn hekk, il-konformità tkun tirrikjedi stħarriġ għall-ġbir tad-dejta li jista’ jkun għali u kkumplikat, u tista’ toħloq distorsjoni fuq il-kapaċità organizzattiva u l-fondi lil hinn mill-produzzjoni statistika ta’ aktar valur sinifikanti kemm għall-UE kif ukoll għall-Islanda.

               F'dan id-dawl, meta wieħed iqis is-sitwazzjoni speċifika kif deskritt hawn fuq, ġie ppreżentat test ta’ adattament, li jeżenta l-Islanda mill-ġbir ta’ dejta li taqa' fi ħdan l-ambitu tal-Anness B.

               Jekk jogħġbok innota li għal raġunijiet tekniċi, din id-Deċiżjoni tal-Kumitat Konġunt tissostitwixxi t-test sħiħ tal-punt 26a tal-Anness XXI għall-Ftehim taż-ŻEE. Madankollu, ir-Regolament (KE) Nru 1099/2008 u l-eżenzjoni speċifika għal Liechtenstein previsti fil-punt (a) kienu parti mill-Ftehim ŻEE sa mid-dħul fis-seħħ tad-Deċiżjoni tal-Kumitat Konġunt taż-ŻEE Nru 89/2009 tat-3 ta’ Lulju 2009.

               3.ELEMENTI LEGALI TAL-PROPOSTA

               L-Artikolu 1(3) tar-Regolament tal-Kunsill (KE) Nru 2894/94 dwar l-arranġamenti għall-implimentazzjoni tal-Ftehim taż-ŻEE jipprevedi li l-Kunsill jistabbilixxi l-pożizzjoni li għandha tiġi adottata f'isem l-Unjoni dwar Deċiżjonijiet bħal dawn, fuq proposta mill-Kummissjoni.

               Il-Kummissjoni tissottometti l-Abbozz ta' Deċiżjoni tal-Kumitat Konġunt taż-ŻEE għall-adozzjoni mill-Kunsill bħala l-pożizzjoni tal-Unjoni. Il-Kummissjoni tittama li tkun fil-qagħda li tippreżentah fil-Kumitat Konġunt taż-ŻEE mill-aktar fis possibbli.

               2015/0144 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tiġi adottata, f'isem l-Unjoni Ewropea,
                  fil-Kumitat Konġunt taż-ŻEE dwar emenda għall-Anness XXI (Statistika)
                  tal-Ftehim ŻEE
                  (Statistika dwar l-Enerġija)

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 338(1) u 218(9) tiegħu,

               Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea
                  2
               , u b'mod partikolari l-Artikolu 1(3) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Il-Ftehim dwar iż-Żona Ekonomika Ewropea
                  3
                (“il-Ftehim ŻEE”) daħal fis-seħħ fl-1 ta' Jannar 1994.

               (2)Skont l-Artikolu 98 tal-Ftehim ŻEE, il-Kumitat Konġunt taż-ŻEE jista’ jiddeċiedi li, fost l-oħrajn, jemenda l-Anness XXI (Statistika) għall-Ftehim ŻEE.

               (3)Ir-Regolament tal-Kummissjoni (UE) Nru 431/2014 tat-8 ta' Ġunju 2011 li jemenda r-Regolament (KE) Nru 1099/2008 tal-Parlament Ewropew u tal-Kunsill
                  4
                għandu jiġi inkorporat fil-Ftehim taż-ŻEE.

               (4)Għalhekk, l-Anness XXI tal-Ftehim ŻEE għandu jiġi emendat skont dan.

               (5)Il-pożizzjoni tal-Unjoni fi ħdan il-Kumitat Konġunt taż-ŻEE għandha tkun ibbażata fuq l-abbozz ta’ Deċiżjoni mehmuż,

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tiġi adottata, f’isem l-Unjoni, fi ħdan il-Kumitat Konġunt taż-ŻEE dwar l-emenda proposta tal-Anness XXI (Statistika) għall-Ftehim ŻEE għandha tkun ibbażata fuq l-abbozz ta’ Deċiżjoni tal-Kumitat Konġunt taż-ŻEE mehmuż ma’ din id-Deċiżjoni.

               Artikolu 2

               Din id-Deċiżjoni għandha tidħol fis-seħħ fid-data tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  ĠU L 131, 1.5.2014, p. 1.

                     (2)
                  ĠU L 305, 30.11.1994, p. 6.

                     (3)
                  ĠU L 1, 3.1.1994, p. 3.

                     (4)
                  Ir-Regolament tal-Kummissjoni (UE) Nru 431/2014 tal-24 ta’ April 2014 li jemenda r-Regolament (KE) Nru 1099/2008 tal-Parlament Ewropew u tal-Kunsill dwar l-istatistika dwar l-enerġija, fir-rigward tal-implimentazzjoni tal-istatistika annwali dwar il-konsum tal-enerġija fl-unitajiet domestiċi, ĠU L 131, 1.5.2014, p. 1.

    ---documentbreak---

               IL-KUMMISSJONI EWROPEA
            Brussell, 9.7.2015
            COM(2015) 328 final
            ANNESSI
            DEĊIŻJONI TAL-KUMITAT KONĠUNT TAŻ-ŻEE EEA Nru .../2015li temenda l-Anness XXI (Statistiċi)għall-Ftehim taż-ŻEE
            tal-
            proposta għal deċiżjoni tal-Kunsill
            dwar il-pożizzjoni li trid tiġi adottata, f'isem l-Unjoni Ewropea, fil-Kumitat Konġunt taż-ŻEE dwar emenda fl-Anness XXI (Statistiċi) għall-Ftehim taż-ŻEE(Statistiċi tal-Enerġija)

               ANNESS

                  DEĊIŻJONI TAL-KUMITAT KONĠUNT TAŻ-ŻEE
                  Nru .../2015
                  li temenda l-ANNESS XXI (Statistiċi)
                  għall-Ftehim taż-ŻEE

               IL-KUMITAT KONĠUNT TAŻ-ŻEE,

               Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,

               Billi:

               (1)Ir-Regolament tal-Kummissjoni (UE) Nru 431/2014 tal-24 ta’ April 2014 li jemenda r-Regolament (KE) Nru 1099/2008 tal-Parlament Ewropew u tal-Kunsill dwar l-istatistika dwar l-enerġija, fir-rigward tal-implimentazzjoni tal-istatistika annwali dwar il-konsum tal-enerġija fl-unitajiet domestiċi
                  1
                għandu jiġi inkorporat fil-Ftehim taż-ŻEE

               (2)L-Anness XXI tal-Ftehim ŻEE għandu jiġi emendat skont dan,

               ADOTTA DIN ID-DEĊIŻJONI:

               Artikolu 1

               It-test ta' punt 26a (ir-Regolament (KE) Nru 1099/2008 tal-Parlament Ewropew u tal-Kunsill) tal-Anness XXI hu sostitwit b’dan li ġej:

               ‘32008 R 1099: Ir-Regolament (KE) Nru 1099/2008 tal-Parlament Ewropew u tal-Kunsill tat-22 ta’ Ottubru 2008 dwar l-istatistika dwar l-enerġija (ĠU L 304, 14.11.2008, p. 1), kif emendat b’dawn li ġejjin:

               -32013 R 0147: Ir-Regolament tal-Kummissjoni (UE) Nru 147/2013 tat-13 ta’ Frar 2013 (ĠU L 50, 22.2.2013, p. 1),

               -32014 R 0431: Ir-Regolament tal-Kummissjoni (UE) Nru 431/2014 tal-24 ta’ April 2014 (ĠU L 131, 1.5.2014, p. 1).

               Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattamenti li ġejjin:

               (a)Il-Liechtenstein huwa eżentat milli jiġbor id-dejta meħtieġa minn dan ir-Regolament, ħlief għal dejta dwar l-importazzjonijiet u l-esportazzjonijiet ta' prodotti tal-enerġija varji u l-produzzjoni tal-elettriku għall-Istatistiċi Annwali dwar l-Enerġija (Anness B).

               (b)L-Islanda hija eżentata mir-rappurtaġġ tal-aggregati ddefiniti fl-Anness B li għandhom x’jaqsmu mal-klassifikazzjoni dettaljata tal-konsum tal-enerġija skont it-tip ta’ użu finali (tisħin ta’ spazju, tkessiħ ta' spazju, tisħin tal-ilma, tisjir, dawl elettriku u apparati elettriċi, użi finali oħra) tas-settur Residenzjali kif huwa definit fit-Taqsima 2.3 tal-Anness A.’

               Artikolu 2

               It-testi tar-Regolament (UE) Nru 431/2014 bil-lingwa Islandiża u b’dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.

               Artikolu 3

               Din id-Deċiżjoni tidħol fis-seħħ fi[…], dment li jkunu saru n-notifiki kollha skont l-Artikolu 103(1) tal-Ftehim ŻEE*.

                  2Artikolu 4

               Din id-Deċiżjoni tiġi ppubblikata fis-Sezzjoni taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.

               Magħmul fi Brussell,

                     Għall-Kumitat Konġunt taż-ŻEE

                     Il-President

                     Is-Segretarji
                     għall-Kumitat Konġunt taż-ŻEE

                     (1)
                  ĠU L 131, 1.5.2014, p. 1.

                     (2)
                  [Mhumiex indikati rekwiżiti kostituzzjonali.] [Huma indikati rekwiżiti kostituzzjonali.]


               IL-KUMMISSJONI EWROPEA
            Brussell, 18.12.2015
            COM(2015) 674 final
            2015/0309(CNS)
            Proposta għal
            DEĊIŻJONI TAL-KUNSILL
            dwar is-soġġezzjoni tas-sustanza psikoattiva ġdida 1-phenyl-2-(1-pyrrolidin-1-yl)pentan- 1-one (α-pyrrolidinovalerophenone, α-PVP) għal miżuri ta’ kontroll

               MEMORANDUM TA’ SPJEGAZZJONI

               1.KUNTEST TAL-PROPOSTA

               Id-Deċiżjoni tal-Kunsill 2005/387/ĠAI dwar l-iskambju ta’ informazzjoni, il-valutazzjoni tar-riskju u l-kontroll fuq sustanzi psikoattivi ġodda
                  1
                tipprovdi għal proċedura ta’ tliet passi li tista’ twassal biex sustanza psikoattiva ġdida tiġi sottomessa għal miżuri ta’ kontroll fl-Unjoni.

               Fit-3 ta’ Awwissu 2015 ġie ppubblikat rapport konġunt taċ-Ċentru Ewropew għall-Monitoraġġ tad-Droga u d-Dipendenza fuq id-Droga (EMCDDA) u l-Europol, imħejji f’konformità mal-Artikolu 5 tad-Deċiżjoni tal-Kunsill 2005/387/ĠAI. Fil-15 ta' Settembru 2015, wara t-talba li saret mill-Kummissjoni u sbatax-il Stat Membru u skont l-Artikolu 6(1) tad-Deċiżjoni tal-Kunsill imsemmija hawn fuq, il-Kunsill talab li ssir valutazzjoni tar-riskji kkawżati mill-użu, il-manifattura u t-traffikar tas-sustanza psikoattiva ġdida α-PVP, l-involviment tal-kriminalità organizzata u l-konsegwenzi possibbli tal-miżuri ta’ kontroll introdotti dwar din is-sustanza.

               Ir-riskji tal-α-PVP ġew ivvalutati mill-Kumitat Xjentifiku tal-EMCDDA, f’konformità mad-dispożizzjonijiet tal-Artikolu 6(2), (3) u (4) tad-Deċiżjoni tal-Kunsill. Il-President tal-Kumitat Xjentifiku ppreżenta r-rapport dwar il-valutazzjoni tar-riskji lill-Kummissjoni u lill-Kunsill fis-27 ta' Novembru 2015. Ir-riżultati ewlenin tal-valutazzjoni tar-riskju huma dawn li ġejjin:

               α-PVP hija psikostimulant potenti.  Is-sustanza misjuba f’kull wieħed mit-28 Stat Membru, kif ukoll fit-Turkija u fin-Norveġja, hija prinċipalment importata lejn is-suq tad-droga tal-UE miċ-Ċina u mbagħad imqassma madwar l-Ewropa.

               Kien hemm total ta’ 115 mewt u 191 intossikazzjoni akuta rreġistrati fi tmien Stati Membri rrappurtati fejn l-α-PVP ġiet individwata.

               Ma hemm l-ebda informazzjoni oħra disponibbli jew studji ppublikati li jivvalutaw b’mod komprensiv ir-riskji għas-saħħa assoċjati mal-α-PVP, jiġifieri t-tossiċità kronika u akuta, iżda osservazzjonijiet f’annimali jissuġġerixxu effetti simili għal dawk osservati minn stimulanti oħra.

               Skont l-Artikolu 8(1) tad-Deċiżjoni tal-Kunsill 2005/387/ĠAI, fi żmien sitt ġimgħat mid-data li fiha tirċievi r-rapport dwar il-valutazzjoni tar-riskji, il-Kummissjoni għandha tippreżenta lill-Kunsill jew inizjattiva biex is-sustanzi psikoattivi ġodda jiġu soġġetti għal miżuri ta’ kontroll madwar l-Unjoni, jew rapport li jispjega l-opinjonijiet tagħha il-għala inizjattiva bħal din ma titqiesx meħtieġa. Skont is-sentenza tal-Qorti tal-Ġustizzja tas-16 ta’ April 2015 fil-Kawżi Konġunti C-317/13 u C-679/13 il-Parlament Ewropew għandu jiġi kkonsultat qabel ma att ibbażat fuq l-Artikolu 8(1) tad-Deċiżjoni tal-Kunsill 2005/387/ĠAI jiġi adottat.

               Abbażi tas-sejbiet tar-rapport tal-valutazzjoni tar-riskju, il-Kummissjoni tqis li hemm raġunijiet biex is-sustanza tiġi soġġetta għal miżuri ta’ kontroll fl-Unjoni. Skont ir-rapport dwar il-valutazzjoni tar-riskji, it-tossiċità akuta tal-α-PVP hija tali li tista’ tikkawża ħsara kbira għas-saħħa tal-individwi.

               2.GĦAN TAL-PROPOSTA

               L-għan ta' din il-proposta għal Deċiżjoni tal-Kunsill huwa li l-Istati Membri jintalbu jagħmlu l-α-PVP soġġetta għal miżuri ta' kontroll u ta' pieni kriminali kif stipulat mil-leġiżlazzjoni tagħhom bis-saħħa tal-obbligi tagħhom skont il-Konvenzjoni tan-Nazzjonijiet Uniti dwar is-Sustanzi Psikotropiċi tal-1971.

               2015/0309 (CNS)

               Proposta għal

               DEĊIŻJONI TAL-KUNSILL

               dwar is-soġġezzjoni tas-sustanza psikoattiva ġdida 1-phenyl-2-(1-pyrrolidin-1-yl)pentan- 1-one (α-pyrrolidinovalerophenone, α-PVP) għal miżuri ta’ kontroll

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea,

               Wara li kkunsidra d-Deċiżjoni tal-Kunsill 2005/387/ĠAI tal-10 ta' Mejju 2005 dwar l-iskambju ta’ informazzjoni, il-valutazzjoni tar-riskju u l-kontroll fuq sustanzi psikoattivi ġodda
                  2
               , u b’mod partikolari l-Artikolu 8(3) tagħha,

               Wara li kkunsidra l-inizjattiva tal-Kummissjoni Ewropea,

               Wara li kkunsidra l-opinjoni tal-Parlament Ewropew
                  3
               ,

               Filwaqt li jaġixxi skont proċedura leġiżlattiva speċjali,

               Billi:

               (1)Tfassal rapport dwar il-valutazzjoni tar-riskji dwar is-sustanza psikoattiva ġdida α-PVP b' mod konformi mal-Artikolu 6 tad-Deċiżjoni 2005/387/ĠAI minn sessjoni speċjali tal-Kumitat Xjentifiku estiż taċ-Ċentru Ewropew għall-Monitoraġġ tad-Droga u d-Dipendenza fuq id-Droga, u sussegwentement intbagħat lill-Kummissjoni u lill-Kunsill fis-27 ta' Novembru 2015.

               (2)α-PVP hija psikostimulant potenti, strutturalment relatat mal-katinon, pirovaleron u Metilenediossipirovaleron (MDPV) li huma kkontrollati skont il-Konvenzjoni tan-Nazzjonijiet Uniti tal-1971 dwar Sustanzi Psikotropiċi. Is-sustanza ġiet individwata f’kull wieħed mit-28 Stat Membru, kif ukoll fit-Turkija u fin-Norveġja u l-informazzjoni minn sekwestri u kampjuni miġbura tindika li hija prinċipalment preżenti taħt forma ta’ trab jew ta’ pilloli. L-informazzjoni disponibbli tindika li jiġu impurtati kwantitajiet ta’ diversi kilogrammi ta' α-PVP  fis-suq tad-droga tal-Unjoni miċ-Ċina u mbagħad jitqassmu madwar l-Unjoni. Il-kapaċità tal-manifattura tal-α-PVP tinsab ukoll fl-Unjoni, billi żewġ siti ta’ produzzjoni illeċita ġew issekwestrati fi Stat Membru wieħed.

               (3)Kien hemm total ta’ 115 mewt u 191 intossikazzjonijiet akuti rreġistrati fi tmien Stati Membri rrappurtati fejn l-α-PVP ġiet individwata. F’ħafna mill-każijiet, l-użu ta’ α-PVP kien ikkombinat ma’ sustanzi farmakoloġikament attivi oħra, intenzjonalment jew mhux intenzjonalment. Jekk l-α-PVP issir aktar disponibbli u tibda tintuża aktar, l-implikazzjonijiet għas-saħħa individwali u pubblika jistgħu jkunu sinifikanti.

               (4)Id-dejta disponibbli tindika li l-α-PVP tintuża minn dawk li jużaw l-istimulanti f’ambjenti rikreattivi kif ukoll minn dawk li jużaw id-droga li għandhom riskju għoli, inklużi dawk li jinjettaw stimulanti u opjojdi, u li l-użu polidroga jista’ jkun komuni fosthom. Id-dejta dwar il-prevalenza tal-użu tad-droga, il-konsegwenzi fit-tul u dwar ir-riskji soċjali assoċjati mas-sustanza hija limitata.

               (5)Ma hemm l-ebda informazzjoni oħra disponibbli jew studji ppublikati li jivvalutaw b’mod komprensiv ir-riskji għas-saħħa assoċjati mal-α-PVP, jiġifieri t-tossiċità kronika u akuta, iżda osservazzjonijiet f’annimali jissuġġerixxu effetti simili għal dawk osservati minn stimulanti oħra. Sintomi avversi osservati fil-bnedmin ġew deskritti bħala takikardija, ipertermija, diaforeżi, aġitazzjoni, konvulżjonijiet jew attakki ta' puplesija, konfużjoni, aggressjoni. Dejta minn studji mhux kliniċi tissuġġerixxi li jista’ jkun li l-α-PVP hija suxxettibbli li tiġi abbużata u u għandha potenzjal li toħloq dipendenza fil-bnedmin.

               (6)α-PVP m’għandha l-ebda użu mediku stabbilit jew rikonoxxut (tal-bniedem jew veterinarju). Minbarra l-użu tagħha f'materjali ta’ referenza analitiċi u fir-riċerka xjentifika li tinvestiga l-kimika, il-farmakoloġija u t-tossikoloġija tagħha bħala riżultat tal-feġġ tagħha fis-suq tad-droga, ma hemm l-ebda indikazzjoni li qed tintuża għal skopijiet oħra.

               (7)α-PVP ma kinitx qed tiġi vvalutata u bħalissa mhijiex qed tiġi vvalutata fuq il-livell tan-Nazzjonijiet Uniti, u m'hemm l-ebda valutazzjoni bħal din ippjanata.

               (8)Minkejja l-evidenza xjentifika limitata disponibbli dwar l-α-PVP, l-evidenza u l-informazzjoni dwar ir-riskji għas-saħħa li s-sustanza tippreżenta, kif dokumentat fl-iskoperta tagħha f’fatalitajiet u intossikazzjonijiet akuti, jipprovdu bażi suffiċjenti biex jissottoponu l-α-PVP għall-miżuri ta’ kontroll madwar l-Unjoni.

               (9)Billi 16-il Stat Membru jikkontrollaw l-α-PVP fil-leġiżlazzjoni nazzjonali b'mod konformi mal-obbligi tal-Konvenzjoni tan-Nazzjonijiet Uniti tal-1971 dwar Sustanzi Psikotropiċi u ħames Stati Membri jużaw miżuri leġiżlattivi oħrajn biex jikkontrollawha, li din is-sustanza tkun soġġetta għal miżuri ta’ kontroll fl-Unjoni kollha jista' jgħin biex jiġi evitat il-ħolqien ta’ ostakli fl-infurzar transfruntier tal-liġi u l-kooperazzjoni ġudizzjarja, u jgħin fil-protezzjoni mir-riskji li d-disponibbiltà u l-użu tagħha jistgħu joħolqu.

               (10)

               ADOTTA DIN ID-DEĊIŻJONI:

               Artikolu 1

               Is-sustanza psikoattiva ġdida 1-phenyl-2-(1-pyrrolidin-1-yl)pentan-1-one (α-pyrrolidinovalerophenone, α-PVP) għandha tiġi soġġetta għal miżuri ta’ kontroll madwar l-Unjoni.

               Artikolu 2

               Sa [sena mid-data li fiha tiġi ppubblikata din id-Deċiżjoni], l-Istati Membri għandhom jieħdu l-miżuri meħtieġa, skont il-liġi nazzjonali tagħhom, biex α-PVP tiġi soġġetta għal miżuri ta’ kontroll u pieni kriminali, kif stipulat fil-leġiżlazzjoni tagħhom b'mod konformi mal-obbligi tagħhom skont il-Konvenzjoni tan-Nazzjonijiet Uniti dwar is-Sustanzi Psikotropiċi tal-1971.

               Artikolu 3

               Din id-Deċiżjoni tidħol fis-seħħ fil- [...] jum wara l-pubblikazzjoni tagħha f' Il-Ġurnal Uffiċjali tal-Unjoni Ewropea.

               Magħmul fi Brussell,

                     Għall-Kunsill

                     Il-President

                     (1)
                  ĠU L 127, 20.5.2005, p. 32.

                     (2)
                  ĠU L 127, 20.5.2005, p. 32.

                     (3)
                  ĠU L , , p. .


               IL-KUMMISSJONI EWROPEA
            Brussell, 3.8.2017
            COM(2017) 412 final
            2017/0184(NLE)
            Proposta għal
            DEĊIŻJONI TAL-KUNSILL
            dwar l-iffirmar, f'isem l-Unjoni Ewropea u l-Istati Membri tagħha, u l-applikazzjoni proviżorja, tal-Protokoll għall-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika Kirgiża, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea

               MEMORANDUM TA’ SPJEGAZZJONI

               Il-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa, u r-Repubblika Kirgiża, min-naħa l-oħra, minn issa ’il quddiem imsejjaħ "il-Ftehim", kien iffirmat fid-9 ta' Frar 1995 fi Brussell u daħal fis-seħħ fl-1 ta' Lulju 1999.

               Skont l-Att ta' Adeżjoni tagħha, il-Kroazja timpenja ruħha li taderixxi mal-ftehimiet internazzjonali ffirmati jew konklużi mill-Unjoni Ewropea u l-Istati Membri tagħha permezz ta’ protokoll ma' dawk il-ftehimiet.

               Id-Deċiżjoni tal-Kunsill tal-14 ta’ Settembru 2012
                  1
                awtorizzat lill-Kummissjoni biex tiftaħ negozjati mal-pajjiżi terzi kkonċernati, sabiex jiġu konklużi l-protokolli rilevanti. In-negozjati mar-Repubblika Kirgiża ġew konklużi b’suċċess bl-iskambju ta’ notes verbales.

               Il-Protokoll propost jinkorpora lir-Repubblika tal-Kroazja bħala Parti Kontraenti għall-Ftehim u jorbot lill-Unjoni biex tipprovdi l-verżjoni awtentika tal-Ftehim bil-lingwa Kroata.

               Il-Kummissjoni tqis ir-riżultati tan-negozjati bħala sodisfaċenti u tipproponi l-iffirmar u l-konklużjoni tal-Protokoll. Permezz tal-proposta mehmuża, il-Kummissjoni b'dan titlob lill-Kunsill biex jawtorizza l-iffirmar tal-Protokoll f’isem l-Unjoni Ewropea u l-Istati Membri tagħha.

               2017/0184 (NLE)

               Proposta għal

               DEĊIŻJONI TAL-KUNSILL

               dwar l-iffirmar, f'isem l-Unjoni Ewropea u l-Istati Membri tagħha, u l-applikazzjoni proviżorja, tal-Protokoll għall-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika Kirgiża, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 207 u 209, flimkien mal-Artikolu 218(5) tiegħu,

               Wara li kkunsidra t-Trattat ta' Adeżjoni tar-Repubblika tal-Kroazja, u b'mod partikolari l-Artikolu 6(2) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)Skont l-Artikolu 6(2) tal-Att tal-Adeżjoni tal-Kroazja, għandu jkun hemm qbil dwar l-adeżjoni tar-Repubblika tal-Kroazja mal-Ftehim ta’ Sħubija u Kooperazzjoni li jistabbilixxi sħubija bejn l-Unjoni Ewropea u l-Istati Membri tagħhom, minn naħa, u r-Repubblika Kirgiża, min-naħa l-oħra ("il-Ftehim")
                  2
               , permezz ta' protokoll ma’ dan il-Ftehim. F'konformità mal-Artikolu 6(2) tal-Att tal-Adeżjoni, għal tali adeżjoni għandha tapplika proċedura ssimplifikata, li permezz tagħha jiġi konkluż protokoll mill-Kunsill, li jaġixxi unanimament f’isem l-Istati Membri, u mill-pajjiżi terzi kkonċernati.

               (2)Fl-14 ta’ Settembru 2012, il-Kunsill awtorizza lill-Kummissjoni biex tiftaħ negozjati mar-Repubblika Kirgiża għall-adattament tal-Ftehim
                  3
               . In-negozjati ġew konklużi b’suċċess bl-iskambju ta’ notes verbales.

               (3)Jenħtieġ għalhekk, li l-Protokoll jiġi ffirmat f'isem l-Unjoni u l-Istati Membri tagħha, soġġett għall-konklużjoni tiegħu f'data aktar tard.

               (4)Sabiex tkun żgurata l-applikazzjoni effiċjenti tiegħu, jenħtieġ li l-Protokoll jiġi applikat b’mod proviżorju b’effett mid-data tal-adeżjoni tal-Kroazja mal-Unjoni,

               ADOTTA DIN ID-DEĊIŻJONI:

               Artikolu 1

               L-iffirmar, f'isem l-Unjoni Ewropea u l-Istati Membri tagħha, tal-Protokoll tal-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, fuq naħa waħda, u r-Repubblika Kirgiża, fuq in-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea, huwa b’dan approvat f'isem l-Unjoni u l-Istati Membri tagħha, soġġett għall-konklużjoni ta’ dan il-Protokoll.

               It-test tal-Protokoll huwa anness ma’ din id-Deċiżjoni.

               Artikolu 2

               Is-Segretarjat Ġenerali tal-Kunsill għandu jistabbilixxi l-istrument ta' setgħat sħaħ biex jiffirma l-Protokoll, soġġett għall-konklużjoni tiegħu, għall-persuna/i indikata/i min-negozjatur tal-Protokoll.

               Artikolu 3

               Il-Protokoll għandu jiġi applikat b’mod proviżorju f’konformità mal-Artikolu 4(3) tiegħu, b’effett mill-1 ta’ Lulju 2013, sakemm dan jidħol fis-seħħ.

               Artikolu 4

               Din id-Deċiżjoni għandha tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  Id-Deċiżjoni tal-Kunsill li tawtorizza l-ftuħ tan-negozjati għall-adattament tal-ftehimiet iffirmati jew konklużi bejn l-Unjoni Ewropea, jew l-Unjoni Ewropea u l-Istati Membri tagħha, ma’ pajjiż terz wieħed jew aktar jew ma' organizzazzjonijiet internazzjonali, fid-dawl tal-adeżjoni tar-Repubblika tal-Kroazja mal-Unjoni Ewropea (id-dokument tal-Kunsill 13351/12 RISTRETT).

                     (2)
                  Id-Deċiżjoni tal-Kunsill u tal-Kummissjoni 1999/491/KE, ECSC, Euratom, tat-12 ta' Mejju 1999 dwar il-konklużjoni tal-Ftehim tal-Assoċjazzjoni u Koperazzjoni li jistabbilixxi assoċjazzjoni bejn il-Komunitajiet Ewropej u l-Istati Membri, fuq naħa waħda, u r-Repubblika Kirgiża, fuq in-naħa l-oħra (ĠU L 196, 28.7.1999, p. 48).

                     (3)
                  Id-Deċiżjoni tal-Kunsill li tawtorizza l-ftuħ tan-negozjati għall-adattament tal-ftehimiet iffirmati jew konklużi bejn l-Unjoni Ewropea, jew l-Unjoni Ewropea u l-Istati Membri tagħha, ma’ pajjiż terz wieħed jew aktar jew ma' organizzazzjonijiet internazzjonali, fid-dawl tal-adeżjoni tar-Repubblika tal-Kroazja mal-Unjoni Ewropea (id-dokument tal-Kunsill 13351/12 RISTRETT).

    ---documentbreak---

               IL-KUMMISSJONI EWROPEA
            Brussell, 3.8.2017
            COM(2017) 412 final
            ANNESS
            tal-
            Proposta għal Deċiżjoni tal-Kunsill
            dwar l-iffirmar, f'isem l-Unjoni Ewropea u l-Istati Membri tagħha, u l-applikazzjoni proviżorja tal-Protokoll għall-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika Kirgiża min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea

               PROTOKOLL
                  GĦALL-FTEHIM TA' SĦUBIJA U KOOPERAZZJONI
                  LI JISTABBILIXXI SĦUBIJA BEJN IL-KOMUNITAJIET EWROPEJ
                  U L-ISTATI MEMBRI TAGĦHOM, MIN-NAĦA L-WAĦDA,
                  U R-REPUBBLIKA KIRGIŻA, MIN-NAĦA L-OĦRA,
                  SABIEX TITQIES L-ADEŻJONI
                  TAR-REPUBBLIKA TAL-KROAZJA MAL-UNJONI EWROPEA

               IR-RENJU TAL-BELĠJU,

               IR-REPUBBLIKA TAL-BULGARIJA,

               IR-REPUBBLIKA ĊEKA,

               IR-RENJU TAD-DANIMARKA,

               IR-REPUBBLIKA FEDERALI TAL-ĠERMANJA,

               IR-REPUBBLIKA TAL-ESTONJA,

               L-IRLANDA,

               IR-REPUBBLIKA ELLENIKA,

               IR-RENJU TA’ SPANJA,

               IR-REPUBBLIKA TA' FRANZA,

               IR-REPUBBLIKA TAL-KROAZJA,

               IR-REPUBBLIKA TAL-ITALJA,

               IR-REPUBBLIKA TA' ĊIPRU,

               IR-REPUBBLIKA TAL-LATVJA,

               IR-REPUBBLIKA TAL-LITWANJA,

               IL-GRAN DUKAT TAL-LUSSEMBURGU,

               L-UNGERIJA,

               IR-REPUBBLIKA TA' MALTA,

               IR-RENJU TAN-NETHERLANDS

               IR-REPUBBLIKA TAL-AWSTRIJA,

               IR-REPUBBLIKA TAL-POLONJA,

               IR-REPUBBLIKA PORTUGIŻA,

               IR-RUMANIJA,

               IR-REPUBBLIKA TAS-SLOVENJA,

               IR-REPUBBLIKA SLOVAKKA,

               IR-REPUBBLIKA TAL-FINLANDJA,

               IR-RENJU TAL-IŻVEZJA,

               IR-RENJU UNIT TAL-GRAN BRITTANJA U L-IRLANDA TA' FUQ

               Il-Partijiet Kontraenti għat-Trattat dwar l-Unjoni Ewropea, it-Trattat dwar il-Funzjonament tal-Unjoni Ewropea u t-Trattat li jistabbilixxi l-Komunità Ewropea tal-Enerġija Atomika, minn hawn 'il quddiem imsejħa l-“Istati Membri”,

               L-UNJONI EWROPEA, minn hawn 'il quddiem imsejħa “l-Unjoni”, u

               IL-KOMUNITÀ EWROPEA TAL-ENERĠIJA ATOMIKA

                  minn naħa,

               KIF UKOLL

               IR-REPUBBLIKA KIRGIŻA,

                  min-naħa l-oħra,

               minn hawn 'il quddiem flimkien imsejħa "il-Partijiet Kontraenti,"

                  BILLI l-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom u r-Repubblika Kirgiża, minn hawn 'il quddiem imsejjaħ “il-Ftehim”, ġie ffirmat fi Brussell fid-9 ta' Frar 1995;

               BILLI t-Trattat tal-Adeżjoni tar-Repubblika tal-Kroazja mal-Unjoni Ewropea ġie ffirmat fi Brussell fid-9 ta’ Diċembru 2011;

               BILLI, skont l-Artikolu 6(2) tal-Att dwar il-kundizzjonijiet tal-adeżjoni tar-Repubblika tal-Kroazja u l-aġġustamenti għat-Trattat dwar l-Unjoni Ewropea, it-Trattat dwar il-Funzjonament tal-Unjoni Ewropea u t-Trattat li jistabbilixxi l-Komunità Ewropea tal-Enerġija Atomika, għandu jkun hemm qbil dwar l-adeżjoni tagħha mal-Ftehim permezz tal-konklużjoni ta' protokoll għall-Ftehim;

               WARA LI TQIESET l-adeżjoni tar-Repubblika tal-Kroazja mal-Unjoni Ewropea fl-1 ta' Lulju 2013;

               FTIEHMU kif ġej:

               ARTIKOLU 1

               Ir-Repubblika tal-Kroazja b’dan taderixxi bħala Parti mill-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom u r-Repubblika Kirgiża. Ir-Repubblika tal-Kroazja għandha tadotta u tieħu nota, bl-istess mod bħall-Istati Membri l-oħra tal-Unjoni, tat-testi tal-Ftehim, u tad-Dikjarazzjonijiet Konġunti, id-Dikjarazzjonijiet u l-Iskambji ta’ Ittri annessi mal-Att Finali ffirmat fl-istess data.

               ARTIKOLU 2

               Fi żmien debitu wara l-iffirmar ta’ dan il-Protokoll, l-Unjoni għandha tikkomunika l-verżjoni bil-lingwa Kroata tal-Ftehim lill-Istati Membri tagħha u lir-Repubblika Kirgiża. Soġġetta għad-dħul fis-seħħ ta' dan il-Protokoll, il-verżjoni tal-lingwa msemmija fl-ewwel sentenza ta' dan l-Artikolu għandha ssir awtentika bl-istess kundizzjonijiet tal-verżjonijiet bil-lingwa Bulgara, Ċeka, Daniża, Estonjana, Finlandiża, Franċiża, Ġermaniża, Griega, Ingliża, Kirgiża, Latvjana, Litwana, Maltija, Olandiża, Pollakka, Portugiża, Rumena, Russa, Slovakka, Slovena, Spanjola, Svediża, Taljana u Ungeriża tal-Ftehim.

               ARTIKOLU 3

               Dan il-Protokoll għandu jkun parti integrali mill-Ftehim.

               ARTIKOLU 4

               1.
                     Dan il-Protokoll għandu jiġi approvat mill-Partijiet Kontraenti skont il-proċeduri tagħhom stess. Il-Partijiet Kontraenti għandhom jinnotifikaw lil xulxin bit-tlestija tal-proċeduri meħtieġa għal dak l-għan. L-istrumenti ta' approvazzjoni għandhom jiġu depożitati mas-Segretarjat Ġenerali tal-Kunsill tal-Unjoni Ewropea.

               2.
                     Dan il-Protokoll għandu jidħol fis-seħħ fl-ewwel jum tax-xahar wara d-data tad-depożitu tal-aħħar strument ta’ approvazzjoni.

               3.
                     Sakemm tasal id-data tad-dħul fis-seħħ, il-Protokoll għandu japplika proviżorjament b'effett mill-1 ta' Lulju 2013.

               ARTIKOLU 5

               Dan il-Ftehim huwa mfassal f'żewġ eżemplari bil-Bulgaru, biċ-Ċek, bid-Daniż, bl-Estonjan, bil-Finlandiż, bil-Franċiż, bil-Ġermaniż, bil-Grieg, bl-Ingliż, bl-Ispanjol, bl-Isvediż, bil-Kirgiż, bil-Kroat, bil-Latvjan, bil-Litwan, bil-Malti, bl-Olandiż, bil-Pollakk, bil-Portugiż, bir-Rumen, bis-Slovakk, bis-Sloven, bit-Taljan, bl-Ungeriż u bir-Russu, b'kull wieħed minn dawn it-testi ugwalment awtentiku.

               B’XHIEDA TA’ DAN, il-Plenipotenzjarji ffirmati hawn taħt, mogħtija s-setgħa dovuta għal dan l-effett

               iffirmaw dan il-Protokoll.

               Magħmul fi …, fi …jum ta' …tas-sena ...

               GĦALL-UNJONI EWROPEA, IL-KOMUNITÀ EWROPEA TAL-ENERĠIJA ATOMIKA U L-ISTATI MEMBRI

               GĦAR-REPUBBLIKA KIRGIŻA


Avviż Legali Importanti

|

52009PC0254

Proposta għal deċiżjoni tal-Kunsill dwar is-Sena Ewropea ta' Volontarjat (2011) {SEC(2009)725}  /* KUMM/2009/0254 finali - CNS 2009/0072 */

	[pic] | KUMMISSJONI TAL-KOMUNITAJIET EWROPEJ |Brussel 3.6.2009KUMM(2009) 254 finali2009/0072 (CNS)Proposta għalDEĊIŻJONI TAL-KUNSILLdwar is-Sena Ewropea ta' Volontarjat (2011) {SEC(2009)725}MEMORANDUM TA’ SPJEGAZZJONI1. Id-daħlaIl-volontarjat huwa espressjoni fundamentali tal-parteċipazzjoni ċivika u tad-demokrazija, li jqiegħed il-valuri Ewropej f'azzjoni u li jikkontribwixxi għall-iżvilupp armonjuż tas-soċjetajiet tagħna. Huwa għandu rwol importanti f'setturi tassew varjati u differenti bħalma huma l-edukazzjoni, iż-żgħażagħ, il-kultura, l-isport, l-ambjent, is-saħħa, il-kura soċjali, il-protezzjoni tal-konsumatur, l-għajnuna umanitarja, il-politika tal-iżvilupp, ir-riċerka, l-opportunitajiet indaqs u r-relazzjonijiet esterni. Fl-istess waqt, il-volontarjat huwa wkoll opportunità importanti ta' tagħlim għaliex meta ċ-ċittadini jinvolvu ruħhom fix-xogħol tal-volontarjat dan jagħtihom ħiliet ġodda u jamplifika s-sens tagħhom ta' appartenenza għas-soċjetà.Għalhekk il-volontarjat għandu benefiċċju doppju: jikkontribwixxi kemm għall-koeżjoni soċjali tas-soċjetà permezz tar-riżultati li jikseb u r-rabtiet ta' solidarjetà li joħloq kif ukoll jgħin lill-voluntiera nfushom billi javvanza l-ħiliet u l-iżvilupp personali tagħhom. Dan il-benefiċċju doppju jagħti kontribut reali għall-aġenda soċjali tal-UE, li għandha l-għan li toħloq aktar opportunitajiet għaċ-ċittadini tal-UE, ittejjeb l-aċċess għal servizzi ta' kwalità u turi solidarjetà ma' dawk li jintlaqtu b'mod negattiv mill-bidla. Fi żminijiet ekonomiċi diffiċli, ikun saħansitra iktar importanti għall-Unjoni Ewropea li tagħraf il-valur tal-volontarjat. Barra dan, minn perspettiva internazzjonali, il-volontarjat huwa espressjoni ta' solidarjetà mad-dinja li qed tiżviluppa u apprezzament tal-interdipendenza tal-komunitajiet kollha f'dinja dejjem iżjed globalizzata.L-Ewropa għandha tradizzjoni qawwija ta' volontarjat, spiss ibbażat fuq is-sħubija f'organizzazzjonijiet tas-soċjetà ċivili. Matul dawn l-aħħar għexieren ta' snin, il-parteċipazzjoni ċivili għaddiet minn bidla sinifikanti hekk kif is-soċjetajiet resqu lejn individwaliżmu ikbar u qiegħdu aktar enfasi fuq il-valuri tal-awtonomija u l-awtoespressjoni. Dan huwa sfida għall-volontarjat, minħabba li dan is-settur issa jrid jadatta għal tipi u forom ġodda ta' parteċipazzjoni, spiss ikkaratterizzati minn impenn selettiv, u li jifrex fuq medda qasira ta' żmien. Fil-livell nazzjonali, l-Istati Membri u partijiet interessati oħra jeħtieġu jimmodernizzaw il-politiki u l-infrastruttura tagħhom biex jippermettu aktar nies jivvolontarjaw f'modi u fi stadji differenti f'ħajjithom. Hemm il-ħtieġa li jiġi żviluppat il-volontarjat appoġġjat minn min iħaddem biex jinstabu modi ġodda biex jinvolvu ż-żgħażagħ u biex jiġi skopert kif jista' jinħareġ il-potenzjal ta' nies li huma akbar fl-età.Sena Ewropea ta' Volontarjat għandha tfittex li tippromwovi djalogu aktar profond u strutturat u skambju tal-prassi t-tajba dwar dawn il-kwistjonijiet bejn l-awtoritajiet u partijiet interessati oħra fl-Istati Membri. Għalhekk għandha tgħin biex ittejjeb il-kundizzjonijiet għall-volontarjat fl-Unjoni Ewropea.2. Sena Ewropea tal-Volontarjat2.1. L-opportunitajiet u l-isfidiL-Istati Membri tal-UE għandhom diversità għanja ta' tradizzjonijiet, perċezzjonijiet, kulturi u oqfsa legali fir-rigward tal-volontarjat. Iżda, minkejja d-differenza fis-sitwazzjonijiet nazzjonali, madwar l-Ewropa kollha n-nies jieħdu sehem fil-volontarjat għal bażikament l-istess valuri u raġunijiet fundamentali. Li jgħinu lill-oħrajn huwa importanti għalihom u l-benefiċċji għas-soċjetà huma ċari. L-attivitajiet volontarji jnaqqsu r-razziżmu u l-preġudizzju u jikkontribwixxu għal djalogu interkulturali u inter-reliġjuż. Il-volontarjat jinkludi l-etajiet kollha u għalhekk għandu l-potenzjal li jrawwem solidarjetà interġenerazzjonali. Il-parteċipazzjoni attiva taż-żgħażagħ fis-soċjetà tista' titrawwem permezz tal-volotarjat. Huwa juri wkoll potenzjal qawwi fir-rigward tal-promozzjoni ta' tixjiħ b'mod attiv u fl-indirizzar tal-bidla demografika minnħabba li jagħti l-opportunità li tintuża l-esperjenza ta' nies akbar fl-età għall-benefiċċju tas-soċjetà.Il-kumpaniji jsibu valur fl-appoġġ tal-attività tal-volontarjat, spiss bħala parti mill-istrateġiji tagħhom għar-responsabilità soċjali tal-korporazzjonijiet. Permezz tad-dimensjoni tiegħu ta' tagħlim u permezz tal-ħiliet li jipprovdi, il-volontarjat itejjeb il-kapaċità tan-nies li jimpjegaw ruħhom. Jista' wkoll iservi ta' pass fid-direzzjoni ta' impenn attiv matul perjodi ta' qgħad, billi jgħin li n-nies jevitaw l-emarġinazzjoni, ilaħħmu l- curriculum vitae tagħhom mil-lat ta' kandidati għax-xogħol u jiffaċilita l-integrazzjoni mill-ġdid fis-suq tax-xogħol. Dan huwa partikolarment indispensabbli llum hekk kif is-soċjetajiet qed jiffaċċjaw il-konsegwenzi tal-kriżi ekonomika globali.Iżda hekk kif is-soċjetà tinbidel, bl-istess mod jinbidlu r-rekwiżiti min-nies fir-rigward tal-edukazzjoni, il-karrieri u l-ħin li jistgħu jiddedikaw għall-familji tagħhom u għall-mistrieħ. Dawn il-bidliet jaffetwaw lin-nies fir-rigward ta' kemm jistgħu jiddedikaw ħin għall-volotarjat, meta u kif iridu jivvolontarjaw, u x'jistennew mill-organizzazzjonijiet li jivvolontarjaw li jgħinu. L-awtoritajiet kompetenti u l-organizzazzjonijiet tas-soċjetà ċivili fl-Istati Membri kollha jiffaċċjaw, fi gradi differenti, l-istess sfidi biex iħeġġu aktar nies biex jivvolontarjaw, u jagħmluha aktar faċli għalihom biex jagħtu kontribut, filwaqt li jiżguraw standards xierqa għall-attivitajiet imwettqa. Iridu jiġu żviluppati inċentivi xierqa għal individwi u kumpaniji. Għandu jintlaħaq il-bilanċ ġust bejn li jinkiseb grad aqwa ta' professjonalità u l-preservazzjoni tal-libertà u l-flessibilità li huma l-karatteristiċi tant apprezzati ta' dan is-settur. Fl-Istati Membri kollha hemm ukoll ostakli reali li jwaqqfu r-realizzazzjoni tal-impatt pożittiv potenzjali tal-volontarjat, bħalma huma n-nuqqas ta' għarfien mil-opinjoni pubblika, in-nuqqas ta' tagħrif u ta' sistemi ta' appoġġ (taħriġ eċċ.), dispożizzjonijiet legali skoraġġanti, skemi internazzjonali ta' skambju limitati u n-nuqqas ta' status legali.L-organizzazzjonijiet Ewropej ta' volontarjat huma konxji mill-fatt li l-ħiliet u l-kwalifiki tal-volontiera mhux dejjem jaqblu mal-ħtiġijiet tal-pajjiżi li qed jiżviluppaw. Minkejja dan, fejn ingħatat attenzjoni biex jitqabblu l-ħiliet u l-esperjenza tal-volontiera mal-ħtiġijiet tal-iżvilupp ta' grupp jew komunità partikolari, il-volontiera fil-biċċa l-kbira jkunu kapaċi jagħtu kontributi sinifikanti għat-titjib tal-kwalità tal-ħajja tal-komunità jew li jiżvelaw firxa aqwa ta' opportunitajiet f'dinja dejjem iżjed globalizzata.Il-volontarjat għad fadallu mhux ftit biex jilħaq il-potenzjal tiegħu. Għalkemm tliet Ewropej minn kull għaxra jivvolontarjaw b'mod attiv, kważi tmienja minn kull għaxra jqisu li jgħinu lil ħaddieħor bħala parti importanti f'ħajjithom. Il-lakuna bejn il-volontiera reali u potenzjali hija saħansitra aktar sinifikanti fost iż-żgħażagħ: għalkemm 16 % taż-żgħażagħ Ewropej biss huma impenjati f'attivitajiet ta' volontarjat, kważi tlieta minn kull erbgħa huma favur li jsiru aktar programmi li jħeġġu x-xogħol disponibbli ta' volontarjat. Id-differenzi kbar bejn pajjiżi jixhdu kemm il-ħtieġa għal tagħlim reċiproku kif ukoll il-potenzjal tiegħu. Il-potenzjal veru jista' jinħareġ ukoll billi tiżdied il-mobilità tal-volontiera fl-Unjoni Ewropea.Għalhekk neħtieġu li niffaċilitaw it-tagħlim inter pares u l-għarfien tal-opinjoni pubblika b'mod li jifrex mal-Ewropa kollha biex tingħata spinta l-professjonalizzazzjoni tas-settur, biex l-Istati Membri u s-soċjetà ċivili jkunu jistgħu jilħqu b'mod aħjar l-isfidi msemmija hawn fuq. Dan għandu jgħin biex jinħareġ il-potenzjal tal-volontarjat fl-Ewropea u biex jaċċellera l-proċess li jwassal l-għanijiet soċjali tal-Unjoni2.2. L-għanijiet u l-attivitajietSkont l-aġenda soċjali mġedda tal-UE, l-iskop globali tas-Sena Ewropea se jkun li jitħeġġu u jiġu appoġġjati - notevolment permezz ta' skambju tal-esperjenza u l-prassi t-tajba - l-isforzi magħmula mill-Istati Membri, l-awtoritajiet lokali u reġjonali u s-soċjetà ċivili biex joħolqu l-kundizzjonijiet li jwasslu għall-volontarjat fl-Unjoni Ewropea. Qed jiġu proposti erba' għanijiet:1.  Issir ħidma għal ambjent li jiffaċilita l-volontarjat fl-UE - Li l-volontarjat jiġi stabbilit bħala parti mill-promozzjoni tal-parteċipazzjoni ċivili u l-attivitajiet min-nies għan-nies fil-kuntest tal-UE;2.  Jissawru bis-setgħa organizzazzjonijiet tal-volontiera u tittejjeb il-kwalità tal-volontarjat - Biex jiġi ffaċilitat il-volontarjat u biex jitħeġġu n-netwerking, il-mobilità, il-kooperazzjoni u s-sinerġiji bejn l-organizzazzjonijiet tal-volontarjat u setturi oħra fil-kuntest tal-UE;3.  Jiġu ppremjati u rikonoxxuti l-attivitajiet ta' volontarjat - Biex jitħeġġu inċentivi xierqa għall-individwi, il-kumpaniji u l-organizzazzjonijiet tal-iżvilupp tal-volontarjat u biex jintrebaħ aktar għarfien sistematiku għall-volontarjat minn min ifassal il-politika, mill-organizzazzjonijiet tas-soċjetà ċivili u minn min iħaddem għal ħiliet u kompetenzi żviluppati permezz tal-volontarjat.4.  Jitqajjem għarfien tal-opinjoni pubblika dwar il-valur u l-importanza tal-volontarjat - Biex jitqajjem għarfien ġenerali tal-opinjoni pubblika dwar l-importanza tal-volontarjat bħala espressjoni tal-parteċipazzjoni ċivika u bħala eżempju ta' attività min-nies għan-nies li tikkontribwixxi għal kwistjonijiet li huma ta' interess komuni tal-Istati Membri kollha, bħalma huma żvilupp armonjuż tas-soċjetà u koeżjoni ekonomika.Skont dawn l-għanijiet, l-attivitajiet tas-Sena għandhom jiffukaw fil-livell Ewropew fuq l-iskambju tal-aqwa prassi u fuq il-komunikazzjoni u l-miżuri li jqajmu għarfien tal-opinjoni pubblika, bħalma huma okkażjonijiet ta' viżibilità għolja li jinvolvu l-partijiet interessati kollha. Attivitajiet simili se jiġu amministrati fl-Istati Membri permezz tal-istrutturi nazzjonali ta' koordinazzjoni. Aspett importanti se jkun il-mobilizzazzjoni tal-organizzazzjonijiet ta' volontarjat u ta' partijiet interessati oħra biex jitniedu u jissuktaw skemi matul is-Sena.Il-volontarjat huwa parti essenzjali ta' bosta programmi tal-komunità li fil-biċċa l-kbira jippromwovu l-mobilità tal-voluntiera, bħalma huwa l-programm ta' Iż-Żgħażagħ Attivi- notevolment permezz tas-Servizz Ewropew tal-Volontarjat — il-programm ta' tagħlim li jissokta matul il-Ħajja u l-programm L-Ewropa għaċ-Ċittadini. Organizzazzjonijiet attivi f'dan il-qasam jirċievu appoġġ mill-UE wkoll fl-oqsma tal-għajnuna umanitarja, il-politika tal-iżvilupp, id-drittijiet tal-bniedem, is-saħħa u l-ambjent u l-protezzjoni tal-konsumatur. Għalhekk din il-proposta tibni fuq l-isforzi ta' mobilizzazzjoni li saru permezz ta' programmi oħra tal-UE li se jkunu mezzi importanti għall-implimentazzjoni tas-Sena. Skemi ta' komunikazzjoni u li jqajmu l-għarfien tal-opinjoni pubblika matul is-Sena se jkunu komplementati minn impetu awtoġenerattiv ta' proġetti konkreti relatati mal-volontarjat f'bosta setturi. Dawn il-proġetti kollha (u l-programmi li jappoġġjawhom) se jibbenefikaw mill-viżibilità addizzjonali li se ttihom it-tabella 'Sena Ewropea tal-Volontarjat' u mill-kampanja biex tqajjem l-għarfien tal-opinjoni pubblika.3. Il-KonsultazzjonijietIl-Kummissjoni kienet għal xi żmien mhux ħażin qed tikkontempla r-rwol aqwa li tista' tieħu l-Ewropa fil-qasam tal-volontarjat. Is-Servizz Ewropew tal-Volontarjat ġie stabbilit fl-1996. Mill-2002 'il hawn il-volontarjat kien karatteristika ewlenija tal-politika taż-żgħażagħ u wieħed mill-għanijiet komuni miftiehma fil-Metodu Miftuħ ta' Koordinazzjoni dwar il-politiki taż-żgħażagħ. Il-Kummissjoni kkonsultat ukoll il-Kumitat Ekonomiku u Soċjali Ewropew f'April 2006 dwar id-direzzjoni futura tal-volontarjat. Fl-opinjoni tiegħu ta' Diċembru 2006[1] il-Kumitat irrakkomanda attivitajiet fil-livell Ewropew biex iqajmu għarfien tal-opinjoni pubblika dwar l-importanza tal-volontarjat. L-idea sabet appoġġ kbir minn partijiet interessati ewlenin u l-Parlament Ewropew, li adotta Riżoluzzjoni[2] għal dan il-għan f'Lulju 2008 li titlob biex l-2011 tiġi ddedikata bħala s-Sena Ewropea tal-Volontarjat.Il-Kummissjoni kellha diskussjonijiet regolari, diskussjonijiet Barra minn dan, għadd ta' konsultazzjonijiet riċenti koprew kwistjonijiet marbuta mal-volontarjat:-  konsultazzjonijiet relatati mal-programmi attwali tal-Kummissjoni dwar ċittadinanza attiva, iż-żgħażagħ, il-kultura u t-tagħlim li jissokta matul il-ħajja (l-edukazzjoni u t-taħriġ),-  il-proċess ta' konsultazzjoni li ġie organizzat bħala parti mill-preparazzjonijiet għall-qafas il-ġdid Ewropew dwar kooperazzjoni tal-politika taż-żgħażagħ fil-Ħarifa tal-2008.Ir-riżultati tal-konsultazzjonijiet jindikaw li proposta għal Sena Ewropea tal-Volontarjat għandha tintlaqa' tajjeb mill-partijiet kollha interessati. Il-partijiet interessati enfasizzaw il-potenzjal li tiġi dedikata Sena Ewropea mil-lat ta' komunikazzjoni u mobilizzazzjoni u taw suġġerimenti utli dwar l-għan u t-tfassil tal-inizjattiva. Ir-riżultati tad-diskussjonijiet mal-partijiet interessati ntużaw biex jiddefinixxu l-għanijiet u l-punti ta' azzjoni għas-Sena Ewropea. Iż-żmien li jwassal għas-Sena Ewropea se jġib opportunitajiet ulterjuri għal firxa wiesgħa ta' partijiet interessati biex jikkontribwixxu għat-tfassil u l-preparazzjoni tagħha.4. Il-pertinenza tal-istrument propost, is-sussidjarjetà u l-valur miżjud tal-involviment tal-UEL-Unjoni Ewropea għandha kompetenza limitata fil-qasam tal-volontarjat u l-azzjoni tagħha ma għandhiex tmur lil hinn mill-appoġġ tal-isforzi tal-Istati Membri. Sena Ewropea ta' Volontarjat, b'rispett lejn il-prinċipju tas-sussidjarjetà, hija mezz xieraq biex tindirizza l-isfidi ppreżentati hawn fuq.L-iskambju tal-informazzjoni u li jitqajjem l-għarfien tal-opinjoni pubblika dwar il-potenzjal għal użu aqwa tal-volontarjat bħala għamla ta' parteċipazzjoni ċivika se jgħinu lill-UE tikseb l-għanijiet tagħha, pereżempju li jittejbu l-istandard tal-għajxien u l-kwalità tal-ħajja, il-kontribut ta' livell għoli ta' impjieg, it-titjib tal-koeżjoni soċjali u l-ġlieda kontra l-esklużjoni soċjali.Biex tikseb dawn il-miri u l-għanijiet Komunitarji msemmija hawn fuq, jeħtieġ li jittieħdu miżuri koerenti li jinvolvu nies tal-gruppi kollha ta' età u li jirriflettu n-natura multidimensjonali tal-volontarjat, li tmur lil hinn mill-aspetti ta' edukazzjoni jew ta' inklużjoni soċjali. Minkejja dan, it-Trattat ma jagħtix b'mod espliċitu s-setgħat biex tissaħħaħ din l-azzjoni. Għalhekk il-Kummissjoni qed tipproponi li s-Sena Ewropea tal-Volontarjat tiġi bbażata fuq l-Artikolu 308 tat-Trattat, li skontu l-Kunsill jista' jieħu miżuri xierqa, filwaqt li jaġixxi unanimament fuq proposta mill-Kummissjoni u wara konsultazzjoni mal-Parlament Ewropew.Is-Sena Ewropea se tiġi implimentata f'kooperazzjoni mill-qrib mal-Istati Membri, il-Parlament Ewropew, il-Kumitat Ekonomiku u Soċjali Ewropew, il-Kumitat tar-Reġjuni u l-organizzazzjonijiet tas-soċjetà ċivili f'livelli differenti.L-għanijiet tal-proposta ma jistgħux jinkisbu sa grad biżżejjed unikament permezz ta' azzjoni mill-Istati Membri, minħabba li azzjoni fil-livell nazzjonali waħdu ma jirbaħx il-benefiċċji tal-iskambji, il-kondiviżjoni tal-esperjenzi u l-prassi t-tajba madwar l-UE kollha tal-Istati Membri. Il-koordinazzjoni fil-livell tal-UE żżid dimensjoni Ewropea u tgħin biex iżżid l-impatt tas-Sena Ewropea mil-lat ta' żieda tal-għarfien tal-opinjoni pubblika, il-viżibilità u l-iskambju transnazzjonali tal-ideat u l-prassi t-tajba.Is-Sena Ewropea tal-Volontarjat tista' tiġġenera dibattiti ta' politiki, tħeġġeġ it-tagħlim inter pares madwar l-organizzazzjonijiet tal-iżvilupp tal-volontiera u tagħti spinta l-iskambju tal-aqwa prassi bejn l-Istati Membri biex toħloq kundizzjonijiet favorevoli għall-volontarjat, fejn opportunitajiet imtejba u aktar aċċessibbli jikkorrispondu għar-rieda tn-nies li jimpenjaw ruħhom f'attivitajiet volontarji.Is-Sena għandha tqajjem kuxjenza tal-valur ta' volontarjat biex irawwem il-koeżjoni soċjali u jtejjeb il-kapaċità ta' persuna biex timpjega ruħha. F'dan is-sens hija tinidirizza problemi li qed jiffaċċjaw l-Istati Membri. Hija għandha tamplifika s-sens ta' appartenenza u ta' impenn taċ-ċittadini għas-soċjetà tagħhom fil-livelli kollha — lokali, reġjonali, nazzjonali u Ewropej. Permezz tal-iskambju transnazzjonali tal-ideat u l-kooperazzjoni, is-Sena Ewropea għandha tenfasizza r-rabta bejn l-impenn volontarju fil-livell lokali u s-sinifikat tiegħu fil-kuntest Ewropew usa'.Billi jieħdu sehem fis-Sena Ewropea, il-volontiera, l-organizzazzjonijiet tal-volontiera u partijiet oħra interessati fil-livell lokali, reġjonali, nazzjonali u Ewropew se jkollhom impatt aqwa u se jingħarfu mill-opinjoni pubblika b'mod usa' għall-isforzi tagħhom. Is-Sena għandha tiġġenera impetu awtoġenerattiv ta' attivitajiet u għalhekk għandha tgħin biex tagħti spinta l-impatt tal-politiki eżistenti dwar il-volontarjat.5. Il-baġit u l-implimentazzjoniIl-Kummissjoni għandha timplimenta d-deċiżjoni fil-livell ta' Komunità. L-Istati Membri għandhom ikunu involuti sewwa fl-implimentazzjoni tas-sena permezz tal-korpi nazzjonali tagħhom ta' koordinazzjoni li se jirċievu kofinanzjament mill-Komunità. Il-Kummissjoni għandha wkoll torganizza laqgħat tal-koordinaturi nazzjonali biex tikkoordina l-implimentazzjoni. Fid-dawl tal-baġit żgħir, il-proposta ma tipprevedix li jkun hemm Kumitat formali involut fl-implimentazzjoni.Fil-livell ta' Komunità, il-Parlament Ewropew, il-Kumitat Ekonomiku u Soċjali Ewropew u l-Kumitat tar-Reġjuni għandhom jiġu assoċjati fl-attivitajiet tas-Sena Ewropea.Il-baġit għas-Sena Ewropea 2011 se jkun EUR 6 000 000. Barra minn hekk, il-Kummissjoni pproponiet l-allokazzjoni ta' EUR 2 000 000 permezz tal-abbozz preliminari tal-baġit għas-sena 2010 biex jitwettaq xogħol preparatorju.2009/0072 (CNS)Proposta għalDEĊIŻJONI TAL-KUNSILLdwar is-Sena Ewropea ta' Volontarjat (2011)IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 308 tiegħu,Wara li kkunsidra l-proposta mill-Kummissjoni[3],Wara li kkunsidra l-opinjoni tal-Parlament Ewropew[4],Billi:(1) Il-Komunità u l-Istati Membri jimmiraw li jippromwovu l-iżvilupp tar-riżorsi umani bil-ħsieb ta' livell għoli ta' impjieg u billi jiġġieldu kontra l-esklużjoni soċjali.(2) Skont l-Artikolu 3.1(q) tat-Trattat, il-Komunità tikkontribwixxi għall-edukazzjoni u t-taħriġ ta' kwalità.(3) Il-volontarjat jikkostitwixxi esperjenza mhux formali ta' tagħlim li tippermetti kemm l-iżvilupp tal-ħiliet u l-kompetenzi professjonali kif ukoll għamla ewlenija ta' parteċipazzjoni ċivika attiva. L-azzjonijiet imwettqa mill-volontiera ta' kull età huma kruċjali għall-iżvilupp ta' demokrazija, wieħed mill-prinċipji fundamentali tal-Unjoni Ewropea, u jikkontribwixxu għall-iżvilupp tar-riżorsi umani u għal koeżjoni soċjali.(4) F'soċjetajiet li jinbidlu b'rata mgħaġġla teżisti l-ħtieġa li tiġi żgurata l-effettività ta' infrastruttura li tappoġġja l-volontarjat biex tippermetti lil aktar nies jimpenjaw ruħhom f'attivitajiet volontarji. Għalhekk importanti li jiġi appoġġjat it-tagħlim inter pares u l-iskambju tal-aqwa prassi fil-livell ta' Komunità.(5) Il-Konferenza Intergovernattiva tal-1997 adottat id-Dikjarazzjoni 38 dwar il-volontarjat[5], li kienet marbuta mal-att finali tat-Trattat ta' Amsterdam u għarfet il-kontribut magħmul mill-attivitajiet ta' servizz tal-volontarjat għall-iżvilupp ta' solidarjetà soċjali.(6) Fil-Komunikazzjoni tagħha ta' Ġunju 1997 dwar il-promozzjoni tar-rwol tal-organizzazzjonijiet u fondazzjonijiet volontarji fl-Ewropa,[6] il-Kummissjoni enfasizzat tliet aspetti tal-organizzazzjonijiet u fondazzjonijiet volontarji. l-aspett ekonomiku tal-ħolqien tal-impjiegi, l-aspett soċjali ta' għajnuna għad-definizzjoni ta' politiki soċjali u permezz ta' hekk kontribut għall-progress soċjali u l-aspett politiku, it-trawwim ta' demokrazija, ta' ċittadinanza u ta' parteċipazzjoni ċivika.(7) Wara l-White Paper dwar iż-Żgħażagħ 2001,[7] il-volontarjat ġie rikonoxxut fl-2002 mill-Istati Membri bħala aspett ewlieni tal-politika taż-żgħażagħ u l-Istati Membri qablu dwar għanijiet komuni għal attivitajiet volontarji taż-żgħażagħ fi ħdan il-Metodu Miftuħ ta' Koordinazzjoni għaż-Żgħażagħ[8].(8) F'Diċembru 2006, il-Kumitat Ewropew u l-Kumitat Ekonimiku u Soċjali Ewropew talab lill-Kummissjoni 'biex tħabbar Sena ta' Volontiera, u tippubblika White Paper dwar attività ta' volontarjat u ċittadinanza attiva fl-Ewropa mal-ewwel opportunità li jkollha' [9] .(9) F'Marzu 2008, il-Parlament Ewropew adotta rapport dwar "Ir-rwol tal-volontarjat fil-kontribut għall-koeżjoni ekonomika u soċjali' li ħeġġeġ l-Istati Membri u l-awtoritajiet reġjonali u lokali biex jagħrfu l-valur tal-volontarjat fil-promozzjoni tal-koeżjoni soċjali u ekonomika.[10](10) F'Lulju 2008 l-Parlament Ewropew adotta Dikjarazzjoni bil-miktub li titlob għal Sena Ewropea tal-Volontarjat fl-2011.[11](11) Fl-20 ta' Novembru 2008, il-Kunsill adotta Rakkomandazzjoni dwar il-mobilità tal-voluntiera żgħażagħ madwar l-Ewropa kollha, li timmira li żżid il-volontarjat transkonfinali fost iż-żgħażagħ fi ħdan l-UE.[12](12) Il-volontarjat huwa fil-mira ta' bosta programmi komunitarji li jiffukaw fuq il-mobilità tal-voluntiera, bħalma huwa l-programm ta' Iż-Żgħażagħ jieħdu Azzjoni, il-programm ta' Tagħlim li Jissokta matul il-Ħajja u l-programm L-Ewropa għaċ-Ċittadini.(13) Teżisti firxa kbira ta' attivitajiet ta' volontarjat madwar l-Ewropa kollha li għandha tiġi ppreservata u żviluppata b'mod ulterjuri.(14) Il-volontarjat għandu l-potenzjal li jikkontribwixxi għall-iżvilupp armonjuż tas-soċjetajiet Ewropej. Attivitajiet volontarji jikkostitwixxu esperjenza għanja ta’ tagħlim mhux formali li ssaħħaħ il-ħiliet u l-kompetenzi professjonali taż-żgħażagħ, tikkontribwixxi għall-kapaċità ta' dak li jkun biex jimpjega ruħu u għas-sens ta' solidarjetà, tiżviluppa kapaċitajiet soċjali, twitti t-triq għall-integrazzjoni fis-soċjetà, u trawwem il-parteċipazzjoni ċivika.(15) Minkejja dan, il-potenzjal tal-volontarjat għadu ma ntlaħaqx kompletament. Sena Ewropea ta' Volontarjat għandha tipprovdi l-opportunità biex jintwera fil-kuntest Ewropew li l-volontarjat iżid il-parteċipazzjoni ċivika. Hija tista' tgħin biex trawwem sens ta' appartenenza u ta' impenn taċ-ċittadini għas-soċjetà tagħhom fil-livelli kollha — lokali, reġjonali, nazzjonali u Ewropej.(16) Is-Sena 2011 se tkun l-għaxar Anniversarju tas-Sena Internazzjonali tal-Volontarjat 2001 tan-Nazzjonijiet Uniti.(17) Din id-Deċiżjoni tistabbilixxi pakkett finanzjarju, li għandu jikkostitwixxi r-referenza prinċipali għall-awtorità baġitarja fis-sens tal-punt 37 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar dixxiplina baġitarja u ġestjoni finanzjarja soda[13].(18) L-għanijiet tas-Sena Ewropea proposta ma jistgħux jintlaħqu għal kollox fil-livell tal-Istati Membri minħabba l-bżonn ta' skambju transnazzjonali u tixrid ta’ informazzjoni madwar il-Komunità kollha ta’ prassi tajba, u għalhekk jistgħu, minħabba l-iskala tal-azzjoni proposta, jintlaħqu aħjar fil-livell Komunitarju. Skont il-prinċipju ta’ proporzjonalità kif stipulat fl-Artikolu 5 tat-Trattat tal-KE, din id-Deċiżjoni ma tmurx lil hinn minn dak li huwa meħtieġ biex jinkisbu dawk l-għanijiet.ADOTTA DIN ID-DEĊIŻJONI:Artikolu 1Is-suġġettIs-sena 2011 se tkun iddedikata bħala "Is-Sena Ewropea tal-Volontarjat" (minn hawn 'il quddiem "Is-Sena Ewropea").Artikolu 2L-għanijietL-iskop globali tas-Sena Ewropea se jkun li jitħeġġu u jiġu appoġġjati - notevolment permezz ta' skambju tal-esperjenza u l-prassi t-tajba - l-isforzi magħmula mill-Istati Membri, l-awtoritajiet lokali u reġjonali u s-soċjetà ċivili biex joħolqu l-kundizzjonijiet li jwasslu għall-volontarjat fl-Unjoni Ewropea.L-għanijiet tas-Sena Ewropea għandhom ikunu biex:1. Issir ħidma għal ambjent li jiffaċilita l-volontarjat fl-UE - Li l-volontarjat jiġi stabbilit bħala parti mill-promozzjoni tal-parteċipazzjoni ċivika u tal-attivitajiet min-nies għan-nies fil-kuntest tal-UE.2. Jissawru bis-setgħa organizzazzjonijiet tal-volontiera u tittejjeb il-kwalità tal-volontarjat - Biex jiġi ffaċilitat il-volontarjat u biex jitħeġġu n-netwerking, il-mobilità, il-kooperazzjoni u s-sinerġiji bejn l-organizzazzjonijiet tal-volontarjat u setturi oħra fil-kuntest tal-UE.3. Jiġu ppremjati u rikonoxxuti l-attivitajiet ta' volontarjat - Biex jitħeġġu inċentivi xierqa għall-individwi, il-kumpaniji u l-organizzazzjonijiet tal-iżvilupp tal-volontarjat u biex jintrebaħ aktar għarfien sistematiku għall-volontarjat fil-livell tal-UE minn min ifassal il-politika, mill-organizzazzjonijiet tas-soċjetà ċivili u minn min iħaddem għal ħiliet u kompetenzi żviluppati permezz tal-volontarjat.4. Jitqajjem għarfien tal-opinjoni pubblika dwar il-valur u l-importanza tal-volontarjat - Biex jitqajjem għarfien ġenerali tal-opinjoni pubblika dwar l-importanza tal-volontarjat bħala espressjoni tal-parteċipazzjoni ċivika u eżempju ta' attività min-nies għan-nies li tikkontribwixxi għal kwistjonijiet li huma ta' interess komuni tal-Istati Membri kollha, bħalma huma żvilupp armonjuż tas-sċjetà u koeżjoni ekonomikaArtikolu 3L-inizjattivi involuti1. Il-miżuri li għandhom jittieħdu biex jintlaħqu l-għanijiet stipulati fl-Artikolu 2 għandhom jinkludu l-attivitajiet li ġejjin f'livell Komunitarju, nazzjonali, reġjonali jew lokali marbuta mal-għanijiet tas-Sena Ewropea:-  l-iskambju tal-esperjenza u tal-prassi t-tajba;-  it-tixrid ta' riżultati ta' studji u riċerka relatata;-  il-konferenzi, l-okkażjonijiet u l-inizjattivi biex jippromwovu d-diskussjoni u jqajmu għarfien tal-opinjoni pubblika dwar l-importanza u l-valur tal-volontarjat u biex jonoraw l-isforzi tal-volontiera;-  kampanji ta' tagħrif u ta' promozzjoni biex jinxterdu l-messaġġi ewlenin.2. Id-dettalji tal-inizjattivi msemmija fil-paragrafu 1 huma stipulati fl-Anness.Artikolu 4Il-kooperazzjoni mal-Istati MembriKull Stat Membru għandu jaħtar korp responsabbli milli jorganizza l-parteċipazzjoni tiegħu fis-Sena Ewropea (minn issa 'l quddiem il-korp nazzjonali ta' koordinazzjoni). Huwa għandu jinforma lill-Kummissjoni b'din il-ħatra fi żmien xahar mill-adozzjoni tad-din id-Deċiżjoni.Kull Stat Membru għandu jiżgura li l-korp imsemmi qabel jinvolvi kif xieraq firxa wiesgħa ta' partijiet interessati fil-livell nazzjonali, reġjonali u lokali.Il-korp nazzjonali ta' koordinazzjoni għandu jkun responsabbli għall-abbozzar tal-programmi/azzjonijiet nazzjonali u prijoritajiet tas-Sena skont l-għanijiet elenkati fl-Artikolu 2 u skont l-ispeċifikazzjonijiet tal-Anness.Artikolu 5Il-koordinazzjoni fil-livell Komunitarju u l-implimentazzjoniIl-Kummissjoni għandha torganizza laqgħat tal-koordinaturi nazzjonali biex tikkoordina l-implimentazzjoni tas-Sena Ewropea u biex isir skambju tat-tagħrif dwar l-implimentazzjoni fil-livell nazzjonali.Il-Kummissjoni għandha wkoll torganizza laqgħat ta' rappreżentanti ta' organizzazzjonijiet jew korpi Ewropej attivi fil-qasam tal-volontarjat u partijiet interessati biex jgħinu l-Kummissjoni fl-implimentazzjoni tas-Sena Ewropea fil-Livell Komunitarju.Il-Kummissjoni għandha timplimenta d-Deċiżjoni attwali fil-livell ta' Komunità.L-Istati Membri, il-Parlament Ewropew, il-Kumitat Ekonomiku u Soċjali Ewropew u l-Kumitat tar-Reġjuni għandhom jiġu assoċjati fl-attivitajiet.Artikolu 6Id-dispożizzjonijiet finanzjarji1. Il-miżuri li huma min-natura tagħhom mifruxa mal-Komunità kollha, imsemmija fil-Parti A tal-Anness iwasslu għal sejħa għall-offerti jew għal għotja ta' sussidji finanzjarji mill-baġit ġenerali tal-UE.2. Il-miżuri li huma min-natura tagħhom mifruxa mal-Komunità kollha, imsemmija fil-Parti B tal-Anness jistgħu jiġu ssussidjati mill-baġit ġenerali tal-Komunitajiet Ewropej.3. Il-Kummissjoni tista' tagħti sussidju għal kull koordinatur nazzjonali kif previst fl-Artikolu 14 skont il-proċedura msemmija fil-parti C tal-Anness..Artikolu 7Il-baġit1. Il-baġit għall-implimentazzjoni ta' din id-Deċiżjoni għall-perjodu mill-1 ta' Jannar 2011 sal-31 ta' Diċembru 2011 huwa EUR 6 000 000.2. L-approprjazzjonijiet annwali għandhom jiġu awtorizzati mill-awtorità baġitarja fil-limiti tal-qafas finanzjarju.Artikolu 8Il-kooperazzjoni internazzjonaliGħall-finijiet tas-Sena Ewropea, il-Kummissjoni tista' tikkoopera mal-organizzazzjonijiet internazzjonali xierqa, b'mod partikolari n-Nazzjonijiet Uniti u l-Kunsill tal-Ewropa, filwaqt li tieħu ħsieb li tiżgura l-viżibilità tal-parteċipazzjoni tal-UE.Artikolu 9Il-konsistenza u l-kumplementarjetàIl-Kummissjoni flimkien mal-Istati Membri għandha tiżgura li l-miżuri previsti f'din id-Deċiżjoni jkunu konsistenti ma' skemi u inizjattivi Komunitarji, nazzjonali, u reġjonali li jgħinu l-kisba tal-għanijiet tas-Sena Ewropea.Artikolu 10Il-ħarsien tal-interessi finanzjarji tal-Komunità1. Il-Kummissjoni għandha tiżgura li, meta jiġu implimentati azzjonijiet iffinanzjati skont id-Deċiżjoni attwali, l-interessi finanzjarji tal-Komunità huma mħarsa bl-applikazzjoni ta' miżuri preventivi kontra l-frodi, il-korruzzjoni u kull attività illegali oħra, b'kontrolli effettivi u bl-irkupru tal-ammonti mħallsa u mhux dovuti u, jekk jinkixfu irregolaritajiet, permezz ta' penalitajiet effettivi, proporzjonali u dissważivi, skont ir-Regolament tal-Kunsill (KE, Euratom) Nru 2988/95 tat-18 ta' Diċembru 1995 dwar il-protezzjoni tal-interessi finanzjarji tal-Komunità Ewropea[14] u r-Regolament tal-Kunsill (Euratom, KE) Nru 2185/96 tal-11 ta' Novembru 1996 dwar il-verifiki u l-ispezzjonijiet fuq il-post imwettqa mill-Kummissjoni sabiex tipproteġi l-interessi finanzjarji tal-Komunità Ewropea kontra l-frodi u irregolarijiet oħra[15], u r-Regolament (KE) Nru 1073/1999 tal-Parlament Ewropew u tal-Kunsill tal-25 ta' Mejju 1999 dwar investigazzjonijiet immexxija mill-Uffiċċju Ewropew ta' Kontra l-Frodi (OLAF)[16].2. Fir-rigward tal-azzjonijiet Komunitarji li jkunu ffinanzjati skont din id-Deċiżjoni, il-kunċett ta’ irregolarità msemmi fl-Artikolu 1(2) tar-Regolament (KE, Euratom) Nru 2988/95 għandu jfisser kwalunkwe ksur ta’ dispożizzjoni tal-liġi Komunitarja jew kwalunkwe ksur ta’ obbligu kuntrattwali li jkun ġej minn att jew ommissjoni minn operatur ekonomiku, li jkollu, jew jista’ jkollu, l-effett li jippreġudika l-baġit ġenerali tal-Komunitajiet jew il-baġits amministrati minnhom, minħabba punt ta’ nefqa mhux iġġustifikat.3. Il-Kummissjoni għandha tnaqqas, tissospendi jew tirkupra l-ammont ta' għajnuna finanzjarja mogħtija għal azzjoni jekk hi ssib xi irregolaritajiet, partikolarment nuqqas ta' konformità mad-dispożizzjonijiet ta' din id-Deċiżjoni jew mad-deċiżjoni individwali jew il-kuntratt li jagħti l-appoġġ finanzjarju relevanti, jew jekk jinstab li, mingħajr ma tkun intalbet l-approvazzjoni tal-Kummissjoni, l-azzjoni kienet suġġetta għal tibdil sinifikanti li ma jaqbilx man-natura tagħha jew mal-kundizzjonijiet ta' implimentazzjoni tagħha.4. Jekk ma jkunux ġew osservati l-limiti ta' żmien jew jekk parti biss mill-għajnuna finanzjarja allokata tkun ġustifikata mill-progress li jkun sar bl-implimentazzjoni ta' azzjoni, il-Kummissjoni għandha titlob lill-benefiċjarju biex jippreżenta osservazzjonijiet fi żmien perjodu speċifikat. Jekk il-benefiċjarju ma jagħtix tweġiba sodisfaċenti, il-Kummissjoni tista' tirrevoka l-għajnuna finanzjarja li jifdal u titlob il-ħlas lura tas-somom diġà mħallsa.5. Kwalunkwe ammont li ma kellux jitħallas ikollu jintradd lill-Kummissjoni. Għandu jiżdied l-imgħax ma' kwalunkwe somom li ma jitħallsux lura fi żmien xieraq fil-kundizzjonijiet stabbiliti fir-Regolament Finanzjarju.Artikolu 11Il-monitoraġġ u l-valutazzjoniSal-31 ta' Diċembru 2012, il-Kummissjoni għandha tippreżenta rapport lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni dwar l-implimentazzjoni, ir-riżultati u l-valutazzjoni kumplessiva tal-azzjonijiet previsti minn din id-Deċiżjoni.Artikolu 12Id-dħul fis-seħħDin id-Deċiżjoni għandha tidħol fis-seħħ fil-jum wara l-pubblikazzjoni tagħha f' Il-Ġurnal Uffiċjali tal-Unjoni Ewropea .Din id-Deċiżjoni hija indirizzata lill-Istati Membri.Magħmula fi Brussell, […]Għall-KunsillIl-President[…]ANNESSIL-MIŻURI MSEMMIJA FL-ARTIKOLU 3Bħala prinċipju ta' gwida, l-implimentazzjoni tas-Sena Ewropea tal-Volontarjat għandha tibni fuq is-sjieda, il-mobilizzazzjoni fuq skala kbira u l-involviment attiv tas-soċjetà ċivili u partijiet interessati oħra. Barra minn hekk, l-implimentazzjoni għandha titwettaq permezz tal-miżuri li ġejjin:A. L-INIZJATTIVI DIRETTI TAL-KOMUNITÀIl-finanzjament għandu ġeneralment jieħu l-forma ta' akkwist dirett tal-prodotti u s-servizzi skont l-oqsfa attwali tal-kuntratti.1. Il-kampanji ta’ tagħrif u ta’ promozzjoni jinkludu:-  okkażjonijiet u forums ta' viżibilità għolja għall-iskabju tal-esperjenza u l-prassi t-tajba;-  kompetizzjoni bi premjijiet jew mingħajrhom;-  kooperazzjoni mas-settur privat, ix-xandara u mezzi tax-xandir oħra bħala msieħba għat-tixrid tal-informazzjoni dwar is-Sena Ewropea tal-Volontarjat;-  il-produzzjoni ta’ materjal jew għodda għall-mezzi tax-xandir disponibbli madwar il-Komunità kollha maħsuba li jistimulaw l-interess tal-pubbliku;-  miżuri xierqa li jħabbru r-riżultati u jagħtu spinta lill-programmi, l-iskemi u l-inizjattivi Komunitarji li jikkontribwixxu għall-għanijiet tas-Sena Ewropea tal-Volontarjat;-  it-twaqqif ta' websajt informattiv dwar l-Ewropa, inkluż portal għal min jippromwovi l-proġetti dwar volontarjat, biex jiggwidahom fil-programmi u inizjattivi differenti tal-Komunità.2. L-inizjattivi l-oħra:- stħarriġ u studji fil-livell ta' Komunità għall-istima u r-rappurtar dwar it-tħejjija, l-effettività, l-impatt u l-monitoraġġ fit-tul tas-Sena Ewropea tal-Volontarjat.B. IL-KOFINANZJAMENT TAL-INIZJATTIVI TAL-KOMUNITÀOkkażjonijiet ta' viżibilità għolja fuq skala Ewropea li għandhom l-iskop li jqajmu l-għarfien tal-opinjoni pubblika dwar l-għanijiet tas-Sena Ewropea tal-Volontarjat, possibilment organizzati b'kooperazzjoni mal-Presidenzi fil-kariga matul l-2011, jistgħu jirċievu għtja tal-Komunità li ma taqbiżx it-80 % tal-ispiża totali.C. IL-KOFINANZJAMENT TAL-INIZJATTIVI NAZZJONALIKull koordinatur Nazzjonali għandu jippreżenta applikazzjoni waħda għall-finanzjament Komunitarju. L-applikazzjoni għall-għotja għandha tiddeskrivi l-programm ta' ħidma tal-koordinatur jew l-azzjoni li għandha tiġi finanzjata u għandha tippromwovi s-Sena Ewropea. L-applikazzjoni għall-għotja għandha tkun akkumpanjata minn baġit dettaljat li jistipula l-ispejjeż totali tal-inizjattivi/il-programm ta' ħidma proposti u l-ammont u s-sors ta' kofinanzjament. L-għotja tal-Komunità tista' tkopri sa 80 % tal-ispejjeż totali.Il-Kummissjoni għandha tiddetermina l-ammonti indikattivi disponibbli għal għotjiet lil kull koordinatur Nazzjonali u l-iskadenza finali taż-żmien għall-preżentazzjoni tal-applikazzjonijiet. Il-kriterji għandhom jieħdu inkunsiderazzjoni l-popolazzjoni, l-ispiża tal-għajxien u ammont fiss għal kull Stat Membru biex jiggarantixxu livell minimu ta' attivitajiet.L-ammonti finali mogħtija għandhom jiġu determinati fuq il-bażi tal-appilkazzjonijiet individwali tal-għotjiet imressqa mill-korp nazzjonali ta' koordinazzjoni. Il-kofinanzjament Komunitarju massimu huwa stabbilit għal 80 % tal-ispiża totali eliġibbli.Il-programmi ta' ħidma/l-azzjonijiet għandhom jinkludu:(a) Laqgħat u okkażjonijiet marbuta mal-għanijiet tas-Sena Ewropea, inklużi okkażjonijiet nazzjonali għat-tnedija u l-promozzjoni tas-Sena Ewropea, joħolqu effett katalista u jipprovdu spazji miftuħa għal dibattitu dwar inizjattivi konkreti.(b) Seminars ta' tagħlim reċiproku fil-livell nazzjonali, reġjonali u lokali;(c) Kampanji ta' informazzjoni, ta' edukazzjoni u ta' promozzjoni fil-livell nazzjonali, reġjonali u lokali, inkluża l-organizzazzjoni tal-premjijiet u l-kompetizzjonijiet;(d) Kooperazzjoni mal-mezzi tal-massa;D. INIZJATTIVI LI MA JIBBENEFIKAW MILL-EBDA GĦAJNUNA FINANZJARJA KOMUNITARJAIl-Komunità għandha tagħti appoġġ mhux finanzjarju, inkluża l-awtorizzazzjoni bil-miktub għall-użu tal-logo, meta dan ikun lest, u materjali oħra assoċjati mas-Sena Ewropea tal-Volontarjat, għal inizjattivi mwettqa minn organizzazzjonijiet pubbliċi jew privati, sakemm dawn jagħtu garanzija lill-Kummissjoni li l-inizjattivi kkonċernati jitwettqu jew għandhom jitwettqu matul is-sena 2011 u huma probabbli li jagħmlu kontribut sinifikanti għall-kisba tal-għanijiet tas-Sena Ewropea tal-Volontarjat.ID-DIKJARAZZJONI FINANZJARJA LEĠIŻLATTIVA1. ISEM IL-PROPOSTA:Is-Sena Ewropea tal-Volontarjat2. QAFAS ABM / ABBQasam ta’ Politika: L-Edukazzjoni u l-KulturaL-Attività: Is-Sena Ewropea tal-Volontarjat3. LINJI BAĠITARJI3.1. Linji tal-baġit (linji operattivi u linji relatati ta’ assistenza teknika u amministrattiva (ex-linji BA), inklużi l-intestaturi tagħhom:15 06 113.2. It-tul ta’ żmien tal-azzjoni u tal-impatt finanzjarju:01.01.2011 – 31.12.20113.3. Karatteristiċi baġitarji:Il-linja tal-baġit | It-tip ta' nfiq | Ġdid | Kontribuzzjoni tal-EFTA | Kontribuzzjonijiet mill-pajjiżi applikanti | L-intestatura fil-perspettiva finanzjarja |15 06 11 | Mhux obbligatorju | Diff[17] | IVA | LE | LE | [3B] |4. ĠABRA FIL-QOSOR TAR-RIŻORSI4.1. Ir-riżorsi finanzjarji4.1.1. Ġabra fil-qosor tal-approprjazzjonijiet ta’ impenji (CA) u l-approprjazzjonijiet tal-ħlasijiet (PA)f'miljuni ta’ EUR (sa tliet ċifri wara l-punt deċimali)It-tip ta’ nfiq | It-Taqsima nru. | Sena 2011 | 2012 | Is-sena n + 2 | Is-sena n + 3 | Is-sena n + 4 | n + 5 u wara | It-total |L-infiq operattiv[18] |L-Approprjazzjonijiet tal-Impenn (AI) | 8.1. | a | 6.000 | 6.000 |L-Approprjazzjonijiet tal-Ħlas (AĦ) | b | 4.000 | 2.000 | 6.000 |Nefqa amministrattiva inkluża fl-ammont ta’ referenza[19] |L-għajnuna teknika u amministrattiva (AMD) | 8.2.4. | c |AMMONT TOTALI TA’ REFERENZA |L-Approprjazzjonijiet tal-Impenn | a+c | 6.000 | 6.000 |L-Approprjazzjonijiet tal-Ħlas | b+c | 4.000 | 2.000 | 6.000 |Nefqa amministrattiva mhux inkluża fl-ammont ta' referenza[20] |Ir-riżorsi umani u l-infiq li għandu x'jaqsam magħhom (AMD) | 8.2.5. | d | 0.674 | 0.186 | 0.860 |L-ispejjeż amministrattivi, minbarra r-riżorsi umani u l-ispejjeż li għandhom x’jaqsmu magħhom, mhux inklużi fl-ammont ta’ referenza (AMD) | 8.2.6. | e | 0.106 | 0.019 | 0.125 |L-ispiża finanzjarja totali indikattiva tal-intervent[21] |TOTAL AI, inklużi spejjeż ta' Riżorsi Umani | a+ċ+d+e | 6.780 | 0.205 | 6.985 |TOTAL AĦ, inklużi spejjeż ta' Riżorsi Umani | b+ċ+d+e | 4.780 | 2.205 | 6.985 |Dettalji tal-kofinanzjamentF’każ li l-proposta tinvolvi kofinanzjament mill-Istati Membri, jew minn entitajiet oħrajn (jekk jogħġbok speċifika liema), għandha tiġi indikata stima tal-livell ta’ dan il-kofinanzjament fit-tabella t'hawn taħt (jistgħu jiżdiedu aktar linji f’każ li entitajiet differenti huma previsti għall-għoti tal-kofinanzjament):f'miljuni ta’ EUR (sa tliet ċifri wara l-punt deċimali)L-entità tal-kofinanzjament | Is-sena 2011 | Sena 2012 | Is-sena n + 2 | Is-sena n + 3 | Is-sena n + 4 | Is-sena n + 5 u wara | It-total |Stati Membri | f | 0.675 | 0.000 | 0.675 |It-TOTAL tal-AI, inkluż il-kofinanzjament | a+c+d+e+f | 7.455 | 0.205 | 7.660 |4.1.2. Il-kompatibbiltà mal-Ipprogrammar FinanzjarjuX Il-proposta hija kompatibbli mal-ipprogrammar finanzjarju eżistenti.( Il-proposta se tkun teħtieġ l-ipprogrammar mill-ġdid tal-intestatura rilevanti fil-perspettiva finanzjarja.( Il-proposta tista' teħtieġ applikazzjoni tad-dispożizzjonijiet tal-Ftehim Interistituzzjonali[22] (jiġifieri l-istrument tal-flessibilità jew ir-reviżjoni tal-perspettiva finanzjarja).4.1.3. L-impatt finanzjarju fuq id-DħulX Il-proposta ma għandha l-ebda implikazzjoni finanzjarja fuq id-dħul.( Il-proposta għandha impatt finanzjarju — l-effett fuq id-dħul huwa kif ġej:4.2. Ir-Riżorsi Umani tal-FTE (inklużi l-uffiċjali, u l-persunal temporanju u estern) – ara d-dettalji fil-punt 8.2.1.Ir-rekwiżiti annwali | 2011 | 2012 | Is-sena n + 3 | Is-sena n + 4 | n + 5 u wara |L-għadd totali tar-riżorsi umani | 6 | 2 |5. IL-KARATTERISTIĊI U L-GĦANIJIET5.1. Ħtieġa li għandha tintlaħaq fi żmien qasir jew fit-tulIl-volontarjat għandu l-potenzjal li jikkontribwixxi għall-iżvilupp armonizzat tas-soċjetajiet Ewropej minħabba li huwa espressjoni frekwenti tal-parteċipazzjoni ċivika.L-Ewropa għandha tradizzjoni b’saħħitha tal-volontarjat, ħafna drabi bbażata fuq is-sħubija fl-organizzazzjonijiet tas-soċjetà ċivili. Waqt l-aħħar deċenji, il-parteċipazzjoni ċivika għaddiet minn tibdil sinifikanti minħabba li s-soċjetajiet imxew lejn individwaliżmu akbar. Dan il-fenomenu huwa sfida għall-volontarjat, minħabba li s-settur issa jrid jadatta għal tipi u forom ġodda ta’ parteċipazzjoni.5.2. Valur miżjud tal-intervent tal-Komunità, kompatibbiltà tal-proposta ma’ strumenti finanzjarji oħra u sinerġija possibbliL-għanijiet tas-Sena Ewropea ma jistgħux jinkisbu b’mod suffiċjenti bl-azzjoni tal-Istati Membri biss, minħabba li l-azzjoni f’livell nazzjonali biss ma tibbenefikax mid-dimensjoni Ewropea ta’ skambji u esperjenzi u prassi tajba bejn l-Istati Membri mmirati biex jippromwovu l-volontarjat.Is-Sena Ewropea se tikkostitwixxi opportunità għall-mobilizzazzjoni tal-programmi u l-azzjonijiet rilevanti tal-Komunità bħall-Ewropa għaċ-Ċittadini, Żgħażagħ għall-Ewropa u t-Tagħlim tul il-Ħajja u oħrajn fl-2011 sabiex iżżid il-viżibilità ġenerali u l-impatt ta’ dawn l-azzjonijiet f’din is-Sena. Dan se jippermetti l-promozzjoni ta’ immaġni koerenti tal-multipliċità ta’ proġetti tal-Komunità fil-qasam tal-volontarjat kemm ġewwa u kemm barra l-Komunità, filwaqt li jimmassimizza l-iżvilupp ta’ sinerġiji bejn il-programmi.5.3. L-għanijiet, ir-riżultati mistennija u l-indikaturi relatati mal-proposta fil-kuntest tal-qafas tal-ABMGħanijiet | Riżultati mistennija | Indikaturi indikattivi |Naħdmu lejn tisħiħ tal-ambjent għall-volontarjat fl-UE. | Is-Sena Ewropea tal-Volontarjat għandha tagħti kontribut għal aktar żvilupp fil-politika; Beda djalogu fl-Istati Membri dwar il-kwistjonijiet tal-volontarjat; Beda djalogu bejn l-Istati Membri tal-UE u l-imsieħba dinjija tal-Ewropa li għadhom qed jiżviluppaw. | Għarfien u ideat ġodda li żviluppaw bl-għajnuna ta’ din is-Sena; Għadd ta’ prattiki identifikati tajbin; Djalogu ġdid dwar il-volontarjat fil-/bejn l-Istati Membri; Sessjonijiet ta’ djalogu organizzati u għadd ta’ prattiċi identifikati tajbin. |Tingħata s-setgħa lil organizzazzjonijiet volontarji u li titjieb il-kwalità tal-volontarjat; | (Aċċess għal) volontarjat hu ffaċilitat; Biex iħeġġu il-kooperazzjoni tan-netwerking, skambji u sinerġiji bejn l-organizzazzjonijiet tal-volontarjat u setturi oħrajn. Aktar kontribuzzjonijiet għal organizzazzjonijiet volontarji; | Għadd ta’ organizzazzjonijiet li rċevew ispirazzjoni ġdida għal miżuri ta’ organizzazzjoni li jimmiraw li jgħollu l-kwalità ta’ skemi volontarji; Il-grad ta’ intensità ta’ netwerking, il-kooperazzjoni u sinerġiji bejn l-organizzazzjonijiet tal-volontarjat u setturi oħrajn; Għadd ta’ organizzazzjonijiet voluntiera li sabu sħab ġodda; |Ikkumpensa u rrikonoxxi l-attivitajiet tal-volontarjat; | Dawk li jfasslu l-politika, l-organizzazzjonijiet tas-soċjetà ċivili, dawk li aktarx iħaddmu u l-pubbliku b’mod ġenerali jipprovdu (aktar) rikonoxximent lill-volontarjat; L-impatt li wieħed ikun voluntier tal-kapaċitajiet u l-kompetenzi tal-voluntiera hu rikonoxxut aħjar. | Għadd ta’ inizjattivi minn dawk li jfasslu l-politika, organizzazzjonijiet tas-soċjetà ċivili u min iħaddem jindikaw rikonoxximent aħjar tal-volontarjat; L-użu ta’ sistemi ġodda ta’ rikonoxximent tal-kapaċitajiet u l-kompetenzi miksuba permezz tal-volontarjat; |Qajmien ta’ kuxjenza tal-importanza tal-volontarjat bħala espressjoni ta’ parteċipazzjoni ċivika | Il-viżibilità tal-volontarjat u l-valur tiegħu għall-individwu u s-soċjetà Ewropea tiżdied Tiżdied il-kuxjenza kemm fl-Ewropa u f’pajjiżi sħab tal-valur tal-volontarjat. | Persentaġġ tal-parteċipanti fis-Sena Ewropea jgħidu li s-Sena Ewropea tejbet il-perċezzjoni tagħhom dwar il-volontarjat; L-estent u t-ton tal-kopertura mill-istampa u l-mezzi tax-xandir tas-Sena stess u tal-avvenimenti u tal-inizjattivi appoġġjati (kwalitattiva u kwantitattiva |-  5.4. Il-metodu tal-implimentazzjoni (indikattiv)Ġestjoni ċentralizzata: għotjiet u akkwist pubbliku organizzati mill-Kummissjoni. Il-Kummissjoni tista’ tagħti għotjiet diretti mingħajr sejħa għall-proposti lis-setturi pubbliċi nazzjonali korpi/korpi b’missjoni pubblika ta’ servizz.6. IL-MONITORAĠĠ U L-EVALWAZZJONI6.1. Is-sistema tal-monitoraġġIt-tfassil tal-qafas ta’ monitoraġġ se tkun responsabbli l-aktar tiegħu l-Kummissjoni b’konsultazzjoni mal-Istati Membri. Is-sistema ta’ monitoraġġ għandha tkun koerenti mad-dejta meħtieġa biex tipprovdi l-indikaturi (taqsima 3.3).Studju estern dwar il-volontarjat fl-Ewropa se jitnieda fl-2009 biex jiġbor dejta bażika li tista’ tintuża biex tissorvelja l-implimentazzjoni tas-sena u l-impatt tiegħu.6.2. L-evalwazzjoni6.2.1. L-evalwazzjoni minn qabelL-evalwazzjoni minn qabel twettqet waqt l-ewwel trimestru tal-2009. Din ikkonkludiet li s-Sena Ewropea tal-Volontarjat 2011 se tfittex li żżid l-għarfien tal-valur miżjud tal-volontarjat fil-livelli kollha – l-UE, nazzjonali, reġjonali u lokali – u biex ittejjeb il-kwalità u l-qafas tal-politika tal-volontarjat. B’dan il-mod, din se tindirizza sfidi kurrenti, li s-soċjetajiet Ewropej qed jiffaċċjaw.Fuq il-bażi ta’ tqabbil bejn għażliet differenti għall-implimentazzjoni, l-evalwazzjoni minn qabel tirrakkomanda l-għażla ta’ azzjoni ċentralizzata f’livell Komunitarju mal-assoċjazzjoni tal-Istati Membri. Din se tinkoraġġixxi wkoll l-involviment tas-soċjetà ċivili.Din l-għażla għandha l-potenzjal li tikseb impatt politiku sinifikanti f’livell nazzjonali u Ewropew fil-kontribut għall-iżvilupp ta’ tisħiħ tal-ambjent għall-volontarjat fl-Unjoni Ewropea.6.2.2. Miżuri meħuda wara evalwazzjoni intermedjarja/ta’ wara (tagħlimiet minn esperjenzi simili fl-imgħoddi)L-esperjenza ta’ qabel kif indikata fl-evalwazzjoni ta’ wara tas-Sena Ewropea ta’ Edukazzjoni permezz tal-Isport[23] turi li s-Snin Ewropej:-  urew li huma strument effiċjenti fit-tqegħid tal-kwistjonijiet politiċi Ewropej fl-ewwel post fuq l-aġenda tal-politika. Il-livell ta' sehem fi ħdan perjodu ta’ żmien limitat kien ta' għajnuna biex jinkiseb l-appoġġ politiku u jwitti t-triq għal impenji politiċi usa'.-  huma mfassla biex jinvolvu firxa ta’ partijiet interessati bil-ħsieb li jippubblikaw, jiddibattu, u jiskambjaw il-fehmiet dwar suġġett speċifiku. Dawn huma għalhekk għodda effettiva biex tqajjem l-għarfien .-  huma strumenti effiċjenti fil-ħolqien ta’ sinerġiji bejn l-oqsma differenti ta’ intervent u f’livelli tal-UE, l-Istati Membri u reġjonali/lokali;-  x'aktarx li għandhom iżjed valur miżjud meta mqabbla mal-interventi individwali mill-Istati Membri. Dan kien ukoll importanti fil-ħolqien ta’ momentum politiku u fil-kontribut lejn bidla fil-politika .6.2.3. It-termini u l-frekwenza tal-evalwazzjoni fil-ġejjieniL-approċċ adottat se jkun wieħed ta’ evalwazzjoni kontinwa segwit minn valutazzjoni tal-implimentazzjoni u l-impatt tas-Sena.Ir-riżultati tal-evalwazzjoni għandhom ikunu disponibbli minn nofs l-2012. Dan l-arranġament se jippermetti lill-Kummissjoni biex tirrapporta lill-istituzzjonijiet tal-UE sal-aħħar tal-2012.7. IL-MIżURI KONTRA L-FRODIIl-Kummissjoni trid tiżgura li, meta l-azzjonijiet iffinanzjati skont id-Deċiżjoni preżenti jkunu implimentati, l-interessi finanzjarji tal-Komunità jkunu mħarsa bl-applikazzjoni ta’ miżuri preventivi kontra l-frodi, il-korruzzjoni u kwalunkwe attivitajiet illegali oħra, permezz ta’ kontrolli effettivi u bil-ġbir lura tal-ammonti mħallsa meta mhux dovuti u, jekk jinstabu xi irregolaritajiet, permezz ta’ pieni effettivi, proporzjonali u disważivi, b’konformità mar-Regolamenti tal-Kunsill (KE, Euratom) Nru 2988/95 u (Euratom, KE) Nru 2185/96, u mar-Regolament (KE) Nru 1073/1999 tal-Parlament Ewropew u tal-Kunsill.Għall-azzjonijiet Komunitarji li jkunu ffinanzjati skont din id-Deċiżjoni, irregolarità kif imsemmija fl-Artikolu 1(2) tar-Regolament (KE, Euratom) Nru 2988/95 għandha tfisser kull ksur ta’ dispożizzjoni tal-liġi Komunitarja jew kull ksur ta’ obbligu kuntrattwali li jkun ġej minn att jew ommissjoni minn operatur ekonomiku, li jkollu, jew jista’ jkollu, l-effett li jippreġudika l-baġit ġenerali tal-Komunitajiet jew il-baġits ġestiti minnhom, minħabba element ta’ nefqa mhux iġġustifikat.8. ID-DETTALJI TAR-RIŻORSI8.1. L-għanijiet tal-proposta skont l-ispiża finanzjarja tagħhomL-approprjazzjonijiet tal-impenn f’miljuni ta’ EUR (sa tliet ċifri wara l-punt deċimali)(Għandhom jitniżżlu t-titli tal-Għanijiet, l-azzjonijiet u r-riżultati) | It-tip ta’ riżultat | L-ispiża medja | Is-sena 2011 | Is-sena n+1 | Is-sena n+2 | IT-TOTAL |Is-sena 2011 | Is-sena 2012 | Is-sena n+2 | Is-sena n+3 | Is-sena n+4 | Is-sena n+5 |Persunal ieħor[26] iffinanzjat taħt l-Art. 15 01 04/05 |IT-TOTAL | 6 | 2 |8.2.2. Deskrizzjoni tal-ħidmiet imnissla mill-azzjoniUffiċjali A: animazzjoni tas-Sena Ewropea fil-livell Ewropew u b'relazzjoni mal-koordinaturi nazzjonali, kumitat, tfassil ta' stediniet għall-offerti, għotjiet ta' monitoraġġ għall-Istati Membri, kampanji informattivi, avvenimenti, studji, komunikazzjoni, segwitu ta’ politika.Uffiċjali B: monitoraġġ finanzjarju ta' offerti u għotjiet, għajnuna ġenerali lill-uffiċjali A fil-ħidmiet kollha.Uffiċjali C: għajnuna fil-ħidmiet kollha msemmija hawn fuq.8.2.3. Is-sorsi tar-riżorsi umani (statutorji)Meta jiġi ddikjarat aktar minn sors wieħed, jekk jogħġbok indika n-numru ta’ postijiet li joriġinaw minn kull wieħed mis-sorsi.6 Karigi li għandhom jitqassmu mill-ġdid bl-użu tar-riżorsi eżistenti fi ħdan is-servizz ta’ ġestjoni (tqassim intern mill-ġdid)Il-ħtiġijiet għal riżorsi umani u amministrattivi għandhom ikunu koperti fi ħdan l-allokazzjoni li tista’ tingħata lid-DĠ responsabbli għall-ġestjoni fil-qafas tal-proċedura annwali ta' allokazzjoni fid-dawl tal-limiti baġitarji.8.2.4. Spejjeż amministrattivi oħra inklużi fl-ammont ta’ referenza (XX 01 04/05 – Nefqa fuq il-ġestjoni amministrattiva)f'miljuni ta’ EUR (sa tliet ċifri wara l-punt deċimali)Il-linja tal-baġit (in-numru u l-intestatura) | Is-sena n | Is-sena n+1 | Is-sena n+2 | Is-sena n+3 | Is-sena n+4 | Is-sena n+5 u wara | IT-TOTAL |Għajnuna teknika u amministrattiva oħra |-intra muros |-extra muros |It-total tal-għajnuna teknika u amministrattiva |8.2.5. Spiża finanzjarja tar-riżorsi umani u spejjeż assoċjati mhux inklużi fl-ammont ta’ referenzaf'miljuni ta’ EUR (sa tliet ċifri wara l-punt deċimali)It-tip ta’ riżorsi umani | Is-Sena 2011 | Is-Sena 2012 | Is-Sena n+2 | Is-Sena n+3 u wara |Uffiċjali u aġenti temporanji (15 01 01) | 0,610 | 0,122 |Il-persunal iffinanzjat mill-Artikolu 15 01 02 (awżiljarju, END, persunal bil-kuntratt, eċċ.) (speċifika l-linja tal-baġit) | 0,064 | 0,064 |L-ispiża totali tar-Riżorsi Umani u tal-ispejjeż li għandhom x’jaqsmu magħha (li MHUMIEX inklużi fl-ammont ta' referenza) | 0,674 | 0,186 |Kalkolu – Uffiċjali u Aġenti temporanji |Għandha ssir referenza għall-punt 8.2.1, jekk ikun meħtieġ |Fl-2011: 5 x 122,000 €/sena = 610,000 € Fl-2012: 1 x 122,000 €/sena = 122,000 € |Kalkolu -Persunal iffinanzjat taħt l-Artikolu 15 01 02 |Għandha ssir referenza għall-punt 8.2.1 jekk ikun meħtieġ |fl-2011 u fl-2012: 1 x 64,000 €/sena = 64,000 € |Il-ħtiġijiet għal riżorsi umani u amministrattivi għandhom ikunu koperti fi ħdan l-allokazzjoni li tista’ tingħata lid-DĠ responsabbli għall-ġestjoni fil-qafas tal-proċedura annwali ta' allokazzjoni fid-dawl tal-limiti baġitarji.8.2.6 Infiq amministrattiv ieħor mhux inkluż fl-ammont ta' referenzaf'miljuni ta’ EUR (sa tliet ċifri wara l-punt deċimali)Is-sena 2011 | Is-sena 2012 | Is-sena n+2 | Is-sena n+3 u wara | IT-TOTAL |15 01 02 11 01 – Missjonijiet | 0,049 | 0,000 | 0,049 |15 01 02 11 02 – Laqgħat u Konferenzi | 0,057 | 0,019 | 0,076 |15 01 02 11 03 - Kumitati[28] | 0,000 | 0,000 | 0,000 |15 01 02 11 04 – Studji u konsultazzjonijiet | 0,000 | 0,000 | 0,000 |15 01 02 11 05 – Sistemi tal-Informazzjoni | 0,000 | 0,000 | 0,000 |2 Total ta’ Nfiq Amministrattiv Ieħor (15 01 02 11) | 0,106 | 0,019 | 0,125 |3 Infiq ieħor ta’ natura amministrattiva (speċifika u inkludi r-referenza għal-linja tal-baġit) | 0,000 | 0,000 | 0,000 |It-total tal-infiq amministrattiv, minbarra r-riżorsi umani u l-ispejjeż li għandhom x’jaqsmu magħhom (MHUX inklużi fl-ammont ta' referenza) | 0,106 | 0,019 | 0,125 |Kalkolu – Infiq ieħor amministrattiv li mhux inkluż fl-ammont ta' referenza |Missjonijiet: 2 missjonijiet x 27 Stat Membru x 900 € = 48,600 € (100 % fl-2011) Laqgħat u Konferenzi (netwerk ta’ koordinaturi nazzjonali): 4 laqgħat x 27 Stat Membru x 700 € = 75,600 € (75 % fl-2011 u 25 % fl-2012) |Il-ħtiġijiet għal riżorsi umani u amministrattivi għandhom ikunu koperti fi ħdan l-allokazzjoni li tista’ tingħata lid-DĠ responsabbli għall-ġestjoni fil-qafas tal-proċedura annwali ta' allokazzjoni fid-dawl tal-limiti baġitarji.[1] Opinjoni tal-Kumitat Ekonomiku u Soċjali Ewropew: ‘Voluntary activity: its role in European society and its impact’, Doc. SOC/243 — CESE 1575/2006.[2] Id-Dikjarazzjoni bil-Mitkub 0030/2008 tal-15 ta' Lulju 2008.[3] ĠUC, ,p..[4] ĠUC, ,p..[5] Id-Dikjarazzjoni 38 dwar attivitajiet ta' servizz ta' volontarjat, ara: http://eur-lex.europa.eu/en/treaties/dat/11997D/htm/11997D.html.[6] Doc. COM (97) 241 finali tas-06.06.1997;.[7] Dokument ‘A new impetus for European youth’, COM(2001) 681 finali tal-21.11.2001.[8] Dokument COM(2004) 337 finali.[9] Opinjoni tal-Kumitat Ekonomiku u Soċjali Ewropew: ‘Voluntary activity: its role in European society and its impact’, Doc. SOC/243 — CESE 1575/2006.[10] Doc. A6/0070/2008, Report on the role of volunteering in contributing to economic and social cohesion’ (2007/2149(INI)), </DocRef><Commission>Committee on Regional Development, relatur: Marian Harkin.[11] Id-Dikjarazzjoni bil-Mitkub 0030/2008 tal-15 ta' Lulju 2008.[12] Ir-Rakkomandazzjoni tal-Kunsill tal-20 ta' Novembru 2008 dwar il-mobilità tal-volontiera żgħażagħ madwar l-Unjoni Ewropea (2008/C 319/03).[13] ĠU C 139, 14.6.2006, p. 1.[14] ĠU L 312, 23.12.1995, p. 1.[15] ĠU L 292, 15.11.1996, p. 2.[16] ĠU L 136, 31.5.1999, p. 1[17] Approprjazzjonijiet differenzjati[18] Nefqa li ma taqax taħt il-Kapitolu 15 01 tat-Titolu 15 ikkonċernat.[19] Nefqa fi ħdan l-Artikolu 15 01 04 tat-Titolu 15.[20] Nefqa taħt kapitolu 15 01 minbarra artikoli 15 01 04 jew 15 01 05.[21] Il-Kummissjoni għamlet proposta fl-abbozz preliminari tal-baġit għas-sena 2010 biex tattribwixxi EUR 2,000,000 għal azzjonijiet preparatorji tas-sena. Riżorsi umani adegwati se jkunu allokati fl-2010 għal dawn l-azzjonijiet preparatorji.[22] Ara l-punti 19 u 24 tal-Ftehim Interistituzzjonali.[23] "Evaluation externe (ex post) de l'année européenne de l'éducation par le sport AEES 2004"[24] Li l-ispiża tiegħu MHIX koperta mill-ammont ta' referenza[25] Li l-ispiża tiegħu MHIX koperta mill-ammont ta' referenza[26] Li l-ispiża tiegħu hija inkluża fl-ammont ta' referenza[27] Għandha ssir referenza għad-dikjarazzjoni finanzjarja leġiżlattiva speċifika għall-Aġenzija/i Eżekuttiva/i kkonċernata/i.[28] Speċifika t-tip ta’ kumitat u l-grupp li jagħmel parti minnu.